தளபதி விஜய் தற்போது ஏ . ஆர் . முருகதாஸ் இயக்கத்தில் ”சர்கார்” படத்தில் நடித்து வருகிறார் . அதிரடி அரசியலுடன் , கார்பரேட் நிறுவனங்களை சிதறடிக்கும் கதைக்களம் கொண்ட , இந்த திரைப்படம் இந்த ஆண்டு தீபாவளி ரிலீசுக்காக மும்முரமாக தயாராகி வருகிறது . இந்த திரைப்படத்தின் 90 % படப்பிடிப்பு முடிந்து விட்டது என்றே கூட சொல்லலாம் . அவ்வளவு வேகமாக தயாராகி வருகிறது சர்கார் . இந்த திரைப்படத்தில் விஜய்க்கு ஜோடியாக கீர்த்தி சுரேஷ் நடித்திருக்கிறார் . இந்த திரைப்படத்தில் இன்னொரு பிரபல நடிகையும் நடித்திருக்கிறார் . நடிகர் சரத்குமாரின் மகள் வரலட்சுமி சரத்குமார் தான் அந்த இன்னொரு நடிகை . இவர் ”சர்கார்” படத்தில் மிக முக்கியமான வேடத்தில் நடித்திருக்கிறார் . இவருக்கு சமீபத்தி ஒரு விருது கிடைத்திருக்கிறது . ”ஃபெமினா சூப்பர் மகள்” என்னும் விருதினை வரலஷ்மிக்கு வழங்கி பெருமை படுத்தி இருக்கிறது ஃபெமினா அமைப்பு . . இந்த விருதினை பெற்றதற்காக வரலஷ்மிக்கு பாராட்டுகள் குவிந்த வண்ணம் இருக்கிறது . நடிகரும் , அரசியல்வாதியுமான சரத்குமார் தனது மகள் பெற்றிருக்கும் இந்த விருதினை நினைத்து , தான் மிகவும் பெருமை படுவதாக , தனது டிவிட்டர் பக்கத்தில் தெரிவித்திருக்கிறார் .


மகளிர் ஆசிய கோப்பை இறுதிப் போட்டியில் , இன்று நடந்த இறுதிப் போட்டியில் வங்கதேசம் 3 விக்கெட்டுகள் வித்தியாசத்தில் இந்தியாவை வீழ்த்தியுள்ளது . மகளிர் ஆசிய கோப்பை கிரிக்கெட் தொடர் கோலாலம்பூரில் கடந்த 3ம் தேதி தொடங்கியது . இதில் , இன்று நடந்த இறுதிப் போட்டியில் ஹர்மன்ப்ரீத் கவுர் தலைமையிலான இந்திய அணியும் , சல்மா காதுன் தலைமையிலான வங்கதேச அணியும் மோதின . முதலில் டாஸ் வென்ற வங்கதேச கேப்டன் , இந்தியாவை பேட் செய்ய அழைத்தார் . தொடக்க வீராங்கனைகள் மித்தாலி ராஜ் 11 ரன்னிலும் , ஸ்மிரிதி மந்தனா 7 ரன்னிலும் வெளியேறினர் . கேப்டன் கவுர் மட்டும் நிலைத்து நின்று 42 பந்தில் 56 ரன்கள் எடுத்தார் . மற்ற வீராங்கனைகள் யாரும் 15 ரன் கூட தாண்டவில்லை . இதனால் இந்திய மகளிர் அணி 20 ஓவரில் 9 விக்கெட்டுகளை இழந்து 112 ரன்கள் மட்டும் எடுத்தது , இதைத் தொடர்ந்து களமிறங்கிய வங்கதேசம் , கடைசி ஓவரின் கடைசி பந்தில் ( 19.5 ) 2 ரன்கள் எடுத்து த்ரில் வெற்றிப் பெற்றது . 20 ஓவரில் 7 விக்கெட் இழப்பிற்கு 113 ரன்கள் எடுத்து கோப்பையைக் கைப்பற்றியது . முதன்முறையாக ஆசிய கோப்பை இறுதிப் போட்டிக்குள் நுழைந்த வங்கதேச மகளிர் அணி , முதன் முறை கோப்பையை கைப்பற்றியுள்ளது குறிப்பிடத்தக்கது .


தமிழக முதல் அமைச்சர் ஜெயலலிதா மரணம் அடைந்ததையடுத்து , அடுத்த முதல்வராக நிதியமைச்சர் ஓ . பன்னீர் செல்வம் பதவி ஏற்றார் . அவருடன் 31 அமைச்சர்களும் மிக சுருக்கமான முறையில் பதவி ஏற்றுக்கொண்டனர் . க்கள் கூட்டத்தில் அவர் சட்டப்பேரவைத் தலைவராக ஓ . பன்னீர் செல்வம் தேர்வு செய்யப்பட்டதைத் தொடர்ந்து அவர் முதல்வராகப் பொறுப்பேற்றார் . முதல்வர் ஜெயலலிதாவுக்கு மாரடைப்பு ஏற்பட்ட செய்தி அறிவிக்கப்பட்டதும் , அனைத்து எம் . எல் . ஏ . களும் சென்னை அப்பல்லோ மருத்துவமனைக்கு நேற்று காலை வர கட்சிதலைமை உத்தரவிட்டது . இந்த உத்தரவின் பெயரில் வெளியூரில் இருந்த எம் . எல் . ஏ . க்களும் சென்னை வந்து சேர்ந்தனர் . அதன்பின் , அப்பல்லோ மருத்துவமனையின் கீழ்தளத்தில் நேற்று காலை அ . தி . மு . க . எம் . எல் . ஏ . க்களின் அவசர ஆலோசனைக் கூட்டம் நடந்தது . இந்த கூட்டத்தில் 80 - க்கும் மேற்பட்ட எம் . எல் . ஏ . க்களும் கலந்து கொண்டனர் . இந்த அவசர கூட்டம் சுமார் ஒன்றரை மணிநேரம் நடைபெற்றது . அதனையடுத்து ராயப்பேட்டையில் உள்ள கட்சி தலைமை அலுவலகத்தில் அவைத்தலைவர் மதுசூதனன் தலைமையில் எம் . எல் . ஏ . க்கள் கூட்டம் நேற்று மாலை நடக்க இருந்தது . இதில் நிதி அமைச்சர் ஓ . பன்னீர் செல்வம் கலந்து கொள்ளவில்லை . ஆனால் , கடைசி நேரத்தில் இக்கூட்டம் தள்ளிவைக்கப்பட்டது . இந்நிலையில் , நேற்று இரவு 10 மணிக்கு மேல் ராயப்பேட்டையில் உள்ள அ . தி . மு . க . தலைமை அலுவலகத்தில் அ . தி . மு . க . எம் . எல் . ஏ . க்கள் கூட்டம் நடந்தது . அவைத்தலைவர் மதுசூதனன் கூட்டத்துக்கு தலைமை தாங்கினார் . இதில் நிதியமைச்சர் ஓ . பன்னீர் செல்வம் கலந்து கொண்டார் . ஏ - க்களும் சட்டப்பேரவை தலைவராக நிதிஅமைச்சர் ஓ . பன்னீர் செல்வத்தை ஒரு மனதாகத் தேர்வு செய்தனர் . பன்னீர் செல்வம் , மற்றும் அமைச்சராகப் பொறுப்பேற்க இருக்கும் 31 எம் . எல் . ஏ . கள் ஆளுநர் மாளிகைக்கு இரவு சென்றனர் . அங்கு நடந்த மிக எளிமையான பதவி ஏற்பு நிகழ்ச்சியில் , ஓ . பன்னீர் செல்வம் , 3 - வது முறையாக முதல் அமைச்சராகப் பதவி ஏற்றார் . அவருக்கு ஆளுநர் வித்தியாசாகர் ராவ் பதவி பிரமானம் செய்து வைத்தார் . அவருடன் சேர்ந்து 31 அமைச்சர்களும் பதவி ஏற்றுக்கொண்டும் , உறுதி மொழி பிரமானமும் செய்து கொண்டனர் .


ராஜிவ்காந்தி கொலை வழக்கில் தண்டனை பெற்று சிறையில் இருக்கும் பேரறிவாளன் , நளினி முருகன் உட்பட 7 பேரின் ஆவணங்களை தாக்கல் செய்யுமாறு தமிழக அரசுக்கு மத்திய அரசு கடிதம் எழுதி இருப்பதால் அவர்கள் விரைவில் விடுதலை செய்யப்படுவார்கள் என எதிர்பார்க்கப்படுகிறது . முன்னாள் பிரதமர் ராஜீவ்காந்தி கடந்த 1991 - ம் ஆண்டு மே 21 - ந் தேதி சென்னையை அடுத்த ஸ்ரீபெரும்புதூரில் நடைபெற்ற தேர்தல் பிரசார பொதுக்கூட்டத்தில் படுகொலை செய்யப்பட்டார் . இந்த வழக்கில் முருகன் , சாந்தன் , பேரறிவாளன் , நளினி , ராபர்ட் பயஸ் , ரவிச்சந்திரன் , ஜெயக்குமார் ஆகிய 7 பேருக்கு தண்டனை விதிக்கப்பட்டது . முருகன் , சாந்தன் , பேரறிவாளன் ஆகிய 3 பேருக்கு தூக்கு தண்டனையும் , நளினி உள்ளிட்ட மற்ற 4 பேருக்கு ஆயுள் தண்டனையும் விதிக்கப்பட்டது . தூக்கு தண்டனை விதிக்கப்பட்ட 3 பேரும் ஜனாதிபதிக்கு கருணை மனு அனுப்பினார் கள் . இந்த கருணை மனுக்கள் மீது முடிவு எடுக்க காலதாமதம் ஏற்பட்டதாக கூறி , அவர்களுக்கு விதிக்கப்பட்ட தூக்கு தண்டனையை ஆயுள் தண்டனையாக குறைத்து 2014 - ம் ஆண்டு சுப்ரீம் கோர்ட்டு உத்தரவிட்டது . மேலும் இந்த 3 பேரையும் விடுதலை செய்வது குறித்து உரிய அரசு முடிவு எடுக்கலாம் என்றும் கூறியது . இதைத்தொடர்ந்து முருகன் , சாந்தன் , பேரறிவாளன் மட்டுமின்றி இந்த வழக்கில் ஏற்கனவே ஆயுள் தண்டனை அனுபவித்து வரும் நளினி , ராபர்ட் பயஸ் , ரவிச்சந்திரன் , ஜெயக்குமார் ஆகியோரையும் சிறையில் இருந்து விடுதலை செய்யப்போவதாக தமிழக அரசு அறிவித்தது . தமிழக அரசின் இந்த முடிவை எதிர்த்து அப்போது மத்தியில் ஆட்சியில் இருந்த காங்கிரஸ் கூட்டணி அரசு , சுப்ரீம் கோர்ட்டில் ‘ரிட்’ மனு தாக்கல் செய்தது . அந்த மனுவை விசாரணைக்கு ஏற்றுக்கொண்ட சுப்ரீம் கோர்ட்டு , 7 பேரையும் விடுதலை செய்ய இடைக்கால தடை விதித்து உத்தரவிட்டது . அதன்பிறகு இந்த வழக்கை விசாரிக்க அமைக்கப்பட்ட அரசியல் சாசன அமர்வு பிறப்பித்த உத்தரவுக்கு எதிராக தமிழக அரசு மறுஆய்வு மனு ஒன்றை தாக்கல் செய்தது . இதற்கிடையே , தாங்கள் 20 ஆண்டுகளுக்கும் மேலாக சிறையில் உள்ளதால் தங்களை விடுதலை செய்ய வேண்டும் என்று கோரி முருகன் , சாந்தன் , பேரறிவாளன் உள்ளிட்ட 7 பேரும் தமிழக அரசுக்கு கோரிக்கை மனு அளித்தனர் . மேலும் , தன்னை விடுவிக்கும்படி தமிழக அரசுக்கு உத்தரவிடக்கோரி சென்னை ஐகோர்ட்டில் நளினி ஒரு மனு தாக்கல் செய்தார் . இதனையடுத்து , அவர்களது கோரிக்கையை பரிசீலித்த தமிழக அரசு , அவர்கள் அனைவரும் 24 ஆண்டுகளாக சிறையில் உள்ள காரணத்தால் , அவர்களை விடுதலை செய்ய முடிவு செய்து , அதற்கு மத்திய அரசின் ஒப்புதல் கோரி கடந்த 2016 - ம் ஆண்டு 2 கடிதங்கள் எழுதியது . ஆனால் அதற்கு மத்திய அரசு பதில் தரவில்லை . இதற்கிடையே , தமிழக அரசு ஏற்கனவே தாக்கல் செய்திருந்த மறுஆய்வு மனு மீதான விசாரணையில் , 7 குற்றவாளிகளையும் விடுவிப்பது குறித்து மத்திய அரசின் கருத்தை 3 மாதங்களுக்குள் தெரிவிக்க வேண்டும் என்று கடந்த ஜனவரி மாதம் 23 - ந் தேதி சுப்ரீம் கோர்ட்டு உத்தரவு பிறப்பித்தது . இதைத்தொடர்ந்து , தற்போது சிறையில் உள்ள கைதிகள் முருகன் , சாந்தன் , பேரறிவாளன் , நளினி , ராபர்ட் பயஸ் , ரவிச்சந்திரன் , ஜெயக்குமார் ஆகிய 7 பேரின் உடல் ஆரோக்கியநிலை , மனநிலை , பொருளாதார பின்னணி , சமூக பின்னணி , குடும்பச் சூழல் , அவர்களுக்கு வழங்கப்பட்ட தண்டனை விவரம் மற்றும் வழக்கு தொடர்பான ஆவணங்களை அனுப்பி வைக்குமாறு மத்திய உள்துறை அமைச்சகம் தமிழக அரசுக்கு கடிதம் அனுப்பியது . மத்திய அரசின் அந்த கடிதத்துக்கு தமிழக அரசு உரிய பதிலை அனுப்பி வைத்ததாக கூறப்படுகிறது . ராஜீவ்காந்தி கொலை கைதிகள் பற்றி மத்திய அரசு கேட்டுள்ள விவரங்கள் மற்றும் ஆவணங்களை தமிழக அரசு ஏற்கனவே அனுப்பி உள்ள நிலையில் , அவர்களின் விடுதலை குறித்து மத்திய அரசு சட்டரீதியாக ஆலோசித்து வருவதாக டெல்லி வட்டாரங்கள் தெரிவிக்கின்றன . இதுபற்றிய மத்திய அரசின் முடிவு விரைவில் சுப்ரீம் கோர்ட்டுக்கு தெரிவிக்கப்படும் என்று கூறப்படுகிறது . இதனால் சிறையில் இருக்கும் நளினி உள்ளிட்ட 7 பேரும் விடுதலையாக வாய்ப்பு இருப்பதாக கருதப்படுகிறது . 27 ஆண்டு சிறை தண்டனைக்கு விரைவில் ஒரு முடிவு கிடைக்கும் என தெரிகிறது . ,


தனக்கு பாதுகாப்பு அச்சுறுத்தல் இருப்பதால் , துப்பாக்கி உரிமம் கோரி ராஞ்சி மாவட்ட நிர்வாகத்திடம் கோரியுள்ளார் . இந்திய அணியின் முன்னாள் கேப்டன் மகேந்திர சிங் தோனி , இந்திய அணியின் வெற்றிகரமான கேப்டன்களில் ஒருவர் . இந்திய அணிக்கு மூன்றுவிதமான சாம்பியன்ஷிப்பையும் வென்று கொடுத்தவர் . ஜார்க்கண்ட் மாநிலம் ராஞ்சியை சேர்ந்த தோனி , கடந்த 2010ம் ஆண்டு சாக்ஷி என்ற பெண்ணை திருமணம் செய்துகொண்டார் . இந்த தம்பதிக்கு ஜிவா என்ற பெண் குழந்தை உள்ளது . அவ்வப்போது தந்தை தோனியுடன் ஜிவா இருக்கும் புகைப்படங்கள் சமூக வலைதளங்களில் வைரலாகும் . கடந்த 2014ம் ஆண்டு டெஸ்ட் கிரிக்கெட்டிலிருந்து ஓய்வு பெற்ற தோனி , ஒருநாள் மற்றும் டி20 போட்டிகளில் இந்திய அணிக்காக ஆடிவருகிறார் . தோனி கிரிக்கெட் ஆடுவதற்காக செல்வதால் , பெரும்பாலான சமயங்களில் அவரது மனைவி சாக்ஷி மற்றும் குழந்தை ஜிவா தனிமையில் தான் வீட்டில் இருக்க வேண்டியிருக்கும் . இந்நிலையில் , தன் உயிருக்கு ஆபத்து இருப்பதாகவும் பாதுகாப்புக்கு அச்சுறுத்தல் இருப்பதாகவும் உணரும் தோனியின் மனைவி சாக்ஷி , சுய பாதுகாப்புக்காக துப்பாக்கி உரிமம் கோரி ராஞ்சி மாவட்ட நிர்வாகத்திடம் விண்ணப்பித்துள்ளார் . வெளியில் செல்லும்போது தனியாக செல்ல வேண்டியிருப்பதால் , அப்போதும் பாதுகாப்பு அச்சுறுத்தல் உள்ளதாகவும் அதனால் விரைந்து துப்பாக்கி உரிமம் வழங்குமாறும் அவர் கோரியுள்ளார் . தோனி ஏற்கனவே துப்பாக்கி உரிமம் பெற்றுள்ள நிலையில் , தற்போது அவரது மனைவியும் துப்பாக்கிக்கான உரிமம் கோரியுள்ளது குறிப்பிடத்தக்கது .


கர்நாடக அரசு காவிரியின் குறுக்கே மேகதாதுவில் புதிய அணை ஒன்றை கட்ட முடிவு செய்துள்ளது . இதற்கான வரைவு திட்டத்துக்கு மத்திய அரசு ஒப்புதல் அளித்துள்ளது . இதனால் , மேகதாதுவில் அணை கட்டுவதற்கு ரூ . 5 ஆயிரத்து 912 கோடியை கர்நாடகம் ஒதுக்கீடு செய்து விட்டது . அணை கட்டுவதற்கு தேவையான கட்டுமான பொருட் களை கொண்டு வந்து குவித்து விட்டார்கள் . இதற்கு தமிழக அரசும் , அரசியல் கட்சிகளும் கடும் எதிர்ப்பு தெரிவித்துள்ளன . மேலும் மத்திய அரசு அனுமதி அளித்ததற்கு எதிராக சுப்ரீம் கோர்ட்டில் தமிழக அரசு தரப்பில் மனுவும் தாக்கல் செய்யப்பட்டு உள்ளது . க்களுடன் முதல் அமைச்சர் பழனிசாமி மற்றும் துணை முதல் அமைச்சர் ஓ . பன்னீர் செல்வம் ஆகியோர் இன்று மாலை ஆலோசனை நடத்தினர் . இந்த ஆலோசனை கூட்டம் நிறைவடைந்தபின் அ . தி . மு . க . எம் . பி . க்கள் கூட்டத்தில் பேசிய முதல் அமைச்சர் பழனிசாமி , காவிரி பிரச்னையில் நாடாளுமன்றம் முடங்கியதால்தான் நாடே நம்மை திரும்பி பார்த்தது . அது போல வரும் நாட்களில் நமது செயல்பாடு இருக்க வேண்டும் என்று பேசினார் . அதன்பின் அவர் , இதுவரை ஒத்துழைப்பு வழங்கிய அனைத்து நாடாளுமன்ற உறுப்பினர்களுக்கும் எனது நன்றியை தெரிவித்து கொள்கிறேன் என்று கூறினார் . ஒன்றை கட்ட முடிவு செய்துள்ளது .


திருவாடானை எம் . எல் . ஏ கருணாஸ் தற்போதைக்கு சிறையில் இருந்து வெளியே வந்துவிடக்கூடாது என்கிற உத்தரவை தொடர்ந்து அவர் மீது தேசிய பாதுகாப்புச் சட்டத்தில் நடவடிக்கை எடுப்பது குறித்து ஆலோசனை நடைபெற்று வருகிறது . சென்னையில் நடைபெற்ற ஆர்பாட்டத்தின் போது சாதி ரீதியாக கலவரத்தை ஏற்படுத்தும் வகையில் பேசியது , இரு தரப்பினருக்கு இடையே மோதலை தூண்டும் வகையில் பேசியது , கொலை மிரட்டல் என எட்டு பிரிவுகளில வழக்கு பதிவு செய்யப்பட்டது . இந்த வழக்கில் கைது செய்யப்பட்ட கருணாஸ்க்கு 14 நாட்கள் நீதிமன்ற காவல் கொடுக்கப்பட்டுள்ளது . போலீஸ் காவல் மறுக்கப்பட்ட நிலையில் , வேலூர் சிறையில் இருக்கும் கருணாஸ் மீது ஐ . பி . எல் போட்டிகளின் போது ரசிகர்களை தாக்கியதாக மேலும் இரண்டு வழக்குகள் பதியப்பட்டு மீண்டும் கைது செய்யப்பட்டார் . இந்த வழக்குகளில் மீண்டும் நீதிமன்றத்தில் ஆஜர்படுத்தப்பட்ட கருணாசை வரும் 4ந் தேதி வரை சிறையில் அடைக்க நீதிமன்றம் உத்தரவிட்டது . ஆனால் கருணாஸ் மீதான கொலை முயற்சி வழக்கை நீக்க நீதிபதி ஆணையிட்டார் . இதனை தொடர்ந்து கருணாஸ் வேலூர் சிறைக்கு கொண்டு செல்லப்பட்டு அடைக்கப்பட்டுள்ளார் . ஜாதிய மோதல்களை தூண்டும் வகையில் பேசிய வழக்கில் ஜாமீன் கோரி கருணாஸ் தாக்கல் செய்த மனு மீது இன்று தீர்ப்பு வழங்கப்பட உள்ளது . இந்த வழக்கில் ஜாமீன் கிடைத்தாலும் கூட ஐ . பி . எல் போட்டிகளின் போது ரசிகர்களை தாக்கிய வழக்கில் கருணாஸ் ஜாமீன் பெற வேண்டும் . அதுவரை அவர்சிறையில் இருந்து வெளியே வர முடியாது . இதனிடையே ஐ . பி . எல் வழக்கிலும் கருணாஸ்க்கு ஜாமீன் கிடைக்கும் பட்சத்தில் அவரை தொடர்ந்து சிறையில் வைத்திருக்க தேசிய பாதுகாப்பு சட்டத்தை பயன்படுத்தும் திட்டமும் போலீசாருக்கு இருப்பதாக கூறப்படுகிறது . கடந்த 2013ம் ஆண்டு முதலமைச்சர் ஜெயலலிதாவை வன்னியர் சங்க தலைவர் காடுவெட்டி குரு மிகவும் மோசமாக விமர்சித்தார் . மேலும் குறிப்பிட்ட ஒரு ஜாதியையும் இழிவுபடுத்தும் வகையில் குரு பேசியதாக கூறப்பட்டது . இதனை தொடர்ந்து கைது செய்யப்பட் காடுவெட்டி குரு மீது தேசிய பாதுகாப்பு சட்டம் பாய்ந்தது . உயர்நீதிமன்றத்திற்கு சென்று தேசிய பாதுகாப்பு சட்டத்தை காடுவெட்டி குரு உடைத்தார் . ஆனாலும் மறுபடியும் குரு மீது தேசிய பாதுகாப்பு சட்டத்தில் நடவடிக்கை எடுத்து சிறையில் இருந்து வெளியே வரமுடியாமல் போலீசார் பார்த்துக் கொண்டனர் . உடைக்க மீண்டும் மீண்டும் அவர் மீது தேசிய பாதுகாப்பு சட்டம் பாய்ந்து கொண்டே இருந்தது . இதனால் சுமார் 1 வருடத்திற்கு மேல் குரு ஜெயிலில் இருந்தார் . இதே பாணியில் கருணாஸ் மீதும் தேசிய பாதுகாப்பு சட்டத்தில் நடவடிக்கை எடுப்பதற்கான சாத்தியக்கூறுகள் குறித்து போலீசார் தீவிரமாக ஆலோசித்து வருகின்றனர் .


குஜராத்தை சேர்ந்த பிரபல நடிகை மோனல் கஜார் , தமிழில் நடிகர் விக்ரம் பிரபு நடித்த ' சிகரம்தொடு ' , கிருஷ்ணா நடித்த ' வானவராயன் வல்லவராயன் ' ஆகிய படங்களில் நடித்துள்ளார் . மேலும் தெலுங்கு , ஹிந்தி , குஜராத்தி ஆகிய மொழிப் படங்களில் பிஸியாக நடித்து வருகிறார் . இவர் சமீபத்தில் அகமதாபாத்திக்கு ஷூட்டிங் சென்றுள்ளார் . அப்போது சிறிது நேரம் காரை ஒரு தெருவோரம் நிறுத்தியுள்ளார் . இவர் எதிர்பாராத நேரத்தில் அந்த பகுதியில் கடை வைத்திருக்கும் ஒரு நபர் நடிகையின் கார் முன்பு வந்து சிறு நீர் கழித்துள்ளார் . அவரின் இந்த முகம்சுழிக்கும் செயலைக் கண்டு ஷாக் ஆன நடிகை மோனல் கஜார் , தன்னுடைய காரில் உள்ள ஹார்ரனை ஓயாமல் அடித்துள்ளார் . ஆனால் அந்த நபர் அதனை சற்றும் கண்டுக்கொள்ளாமல் நடிகையின் அருகில் வந்து ஏன் ஹார்னை அடித்தாய் என அசிங்கமாக திட்டியுள்ளார் . அந்த நபரின் இந்த செயலை நடிகை மோனல் கஜார் , தன்னுடைய கைபேசியில் வீடியோ எடுத்து அதனை சமூக வலைத்தளத்தில் பதிவிட்டார் . மேலும் அந்த நபர் மீதும் போலீசாரிடமும் புகார் கொடுத்தார் . மோனல் கொடுத்த புகாரின் அடிப்படையில் அந்த நபரை கைது செய்த போலீசார் பொது இடத்தில் அசிங்கமாக நடந்துக்கொண்டது பெண்ணின் கண்ணியத்திற்கு எதிராக நடந்து உள்ளிட்ட மூன்று பிரிவுகளின் கீழ் அவர் மீது வழக்கு பதிவு செய்து அவரை கைது செய்துள்ளனர் . வீடியோஃ


டாக்டர் ராஜசேகர் 1984 ம் ஆண்டு தமிழில் பாரதிராஜா இயக்கத்தில் ”புதுமைப்பெண்” என்ற படத்தில் வில்லனாக அறிமுகவானவர் டாக்டர் . ராஜசேகர் . இவர் தெலுங்கு முக்கிய நடிகராக அறியப்படுகிறார் . அவர் தெலுங்கில் நடித்த அங்குசம் படம் தமிழில் இதுதாண்டா போலிஸ் என டப்பிங் ஆகி மாபெரும் வெற்றி பெற்றது . இவரது காதல் மனைவி ஜீவிதா வளைகாப்பு என்ற படம் மூலம் தமிழில் அறிமுகவானவர் . தமிழில் ஷிவானி டாக்டர் ராஜசேகர் ஜீவிதா தம்பதியினருக்கு இரண்டு மகள்கள் . முதல் மகள் ஷிவானி டாக்டருக்கு படித்து வருகிறார் . இந்நிலையில் இவர் சில நாட்களுக்கு முன்பே நடிக்கப்போவதாக செய்திகள் வெளியாயின . இதற்காக ஷிவானி போட்டோ ஷூட் ஒன்றையும் நடத்தி அவருடைய பல புகைப்படங்கள் முன்னணி இயக்குநர்களின் பார்வைக்கு அனுப்பப்பட்டது . தற்போது தெலுங்கில் நடிக்க ஒப்பந்தமாகியுள்ளார் . அதைத் தொடர்ந்து தற்போது தமிழிலும் நடிக்க உள்ளதாக தகவல் வெளியாகியுள்ளது . விஷ்ணு விஷால் அறிமுக இயக்குநர் வெங்கடேஷ் இயக்கத்தில் ஷிவானி தமிழில் நடிகையாக அறிமுகவாகவுள்ளார் . இந்த படத்தில் ஷிவானிக்கு ஜோடியாக விஷ்ணு விஷால் நடிக்கிறார் . குறிப்பாக இந்த படத்தின் மூலம் பின்னணி பாடகர் கிரிஷ் இசையமைப்பாளராக அறிமுகவாகவுள்ளார் . இப்படத்திற்கான அடுத்த மாதம் தொடங்கவுள்ளது . தயாரிப்பு இந்த படத்தை நடிகர் விஷ்ணு விஷாலே தயாரிக்கிறார் . இதுகுறித்து நடிகர் விஷ்ணு விஷால் தமது டிவிட்டர் பக்கத்தில் , விஷ்ணு விஷால் ஸ்டுடியோஸ் தயாரிக்கும் நாயகியாக அறிமுகவாகவுள்ள ஷிவானி ராஜசேகரை வரவேற்கிறேன் என்று பதிவிட்டுள்ளார் .


ஜியோ இலவச சேவையை வழங்கி மக்களிடேயே நல்ல வரவேற்பை பெற்றபின் , தற்போது மீண்டும் சலுகையை வாரி வழங்க தொடங்கி உள்ளது . அதன்படி ஏற்கனவே , வழங்கி வந்த பல திட்டங்களில் , விலை குறைத்து சலுகையை வழங்கி உள்ளது ஜியோ . . . அதன்படி , ரூ . 199 லிருந்து ரூ . 149 ஆக குறைவு . . . . 28 நாட்கள் கால அவகாசத்துடன் , நாள் ஒன்றுக்கு 1 ஜிபி டேட்டா , இலவச வாய்ஸ் கால்ஸ் வழங்கப்பட்டு வந்தது . இந்த திட்டம் தற்போது ரூ . 199 லிருந்து ரூ . 149 ஆக குறைக்கப் பட்டு உள்ளது ரூ . 399 லிருந்து ரூ . 349 ஆக குறைவு 70 நாட்கள் வேலிடிட்டி , ஒரு நாளைக்கு 1 ஜிபி டேட்டா , இலவச வாய்ஸ் கால் ரூ . 399 லிருந்து ரூ . 349 ஆக குறைக்கப் பட்டு உள்ளது ரூ . 459 லிருந்து ரூ . 399 ஆக குறைவு 84 நாட்கள் வேலிடிட்டி , நாள் ஒன்றுக்கு 1 ஜிபி டேட்டா , வரம்பற்ற இலவச வாய்ஸ் கால் ரூ . 459 லிருந்து ரூ . 399 ஆக குறைக்கப்பட்டு உள்ளதுரூ . 499 லிருந்து 449 ஆக குறைவு 91 நாட்கள் வேலிடிட்டி , நாள் ஒன்றுக்கு 1 ஜிபி டேட்டா , வரம்பற்ற இலவச வாய்ஸ் கால் சேவை 499 லிருந்து 449 ஆக குறைவு குறைக்கப் பட்டு உள்ளது . டேட்டா அதிகரிக்கப்பட்டுஉள்ள திட்டங்கள் ரூ . 198 திட்டம்ஃ1 ஜிபி இலிருந்து 1.5 ஜிபி ஆக உயர்த்தப் பட்டு உள்ளது28 நாட்கள் வேலிடிட்டி , நாள் ஒன்றுக்கு 1 ஜிபி டேட்டா , வரம்பற்ற இலவச வாய்ஸ் கால் சேவை ரூ . 398 திட்டம்ஃ70 நாட்கள் வேலிடிட்டி , நாள் ஒன்றுக்கு 1 ஜிபி டேட்டா , வரம்பற்ற இலவச வாய்ஸ் கால் சேவை 1 ஜிபி இலிருந்து 1.5 ஜிபி ஆக உயர்த்தப் பட்டு உள்ளது ரூ . 448 திட்டம்ஃ84 நாட்கள் வேலிடிட்டி , நாள் ஒன்றுக்கு 1 ஜிபி டேட்டா , வரம்பற்ற இலவச வாய்ஸ் கால் சேவை 1 ஜிபி இலிருந்து 1.5 ஜிபி ஆக உயர்த்தப் பட்டு உள்ளது ரூ . 498 திட்டம்91 நாட்கள் வேலிடிட்டி , நாள் ஒன்றுக்கு 1 ஜிபி டேட்டா , வரம்பற்ற இலவச வாய்ஸ் கால் சேவை 1 ஜிபி இலிருந்து 1.5 ஜிபி ஆக உயர்த்தப் பட்டு உள்ளது


நரி வடக்க போனா என்ன , கிழக்க போனா என்ன ? நம்ம மேலே பாய்ஞ்சு பிறாண்டாம இருந்தால் சரி ! ; என்றுதான் தினகரன் கைது விவகாரத்தில் தமிழகத்தின் மற்ற பிற எதிர்கட்சிகள் கண்டும் காணாமல் அலட்சியம் காட்டிக் கொண்டிருந்தன . ஆனால் தி . மு . க . வின் செயல்தலைவரான ஸ்டாலினோ ‘அமலாக்கப்பிரிவு , வருமான வரித்துறை ஆகியவற்றை வைத்து பயங்காட்டி தமிழக அரசை ஆட்டுவிக்க முயல்கிறது மத்திய அரசு’ என்று சமீபத்தில் போட்டுத்தாக்கினார் . தினகரனுக்கு சப்போர்ட்டிங் ஸ்டெட்மெண்டாக இதை எடுத்துக் கொள்ள அவசியமில்லை என்றாலும் கூட பா . ஜ . க . வுக்கு எதிரான தி . மு . க . வின் தைரிய அரசியல் இது எனலாம் . இந்நிலையில் , ஏர்செல் மேக்சிஸ் வழக்கை சி . பி . ஐ . மீண்டும் தூசி தட்ட ஆரம்பித்திருப்பது தி . மு . க . தனக்கு தானே தேடிச்சென்று ஆப்பில் உட்கார்ந்து கொண்ட கதை போல் இருக்கிறது என்கிறார்கள் தேசிய அரசியல் பார்வையாளர்கள் . அடர்த்தி அதிகமான வார்த்தைகளை போட்டு பா . ஜ . க . வை ஸ்டாலின் விமர்சித்ததன் விளைவாக கூட இதை எடுத்துக் கொள்ளளலாம் என்கிறார்கள் அவர்கள் . கருணாநிதியின் காஸ்ட்லி மற்றும் அதிகார மிகு பேரன்களான கலாநிதி மாறன் மற்றும் தயாநிதி மாறனின் ஆகியோர் மேல் விழும் வழக்கு அழுத்தம் நிச்சயம் தி . மு . க . வையும் பாதிக்கும்தானே ! ஏர்செல் மேக்ஸிஸ் வழக்கிலிருந்து சில மாதங்களுக்கு முன் மாறன் பிரதர்ஸ் இருவரும் விடுவிக்கப்பட்டுவிட்ட நிலையில் இப்போது அதை எதிர்த்து டெல்லி உயர்நீதி மன்றத்தில் மேல்முறையீடு செய்வதற்கான ஏற்பாடுகள் நடைபெற்று வருவதாக சிபிஐ அதிகாரிகள் கூறியுள்ளது உண்மையிலேயே தி . மு . க . வுக்கு ஒரு பேரதிர்ச்சிதான் . 2ஜி வழக்கில் கூடிய விரைவில் தீர்ப்பு வர இருக்கும் நிலையில் இந்த வழக்கு மீண்டும் எமெர்ஜ் ஆகிறது . அடிக்கிற அக்னி அரசியல் வெயிலில் ஆக இந்த டபுள் தமாக்காவை தி . மு . க . எப்படித்தான் தாங்கப்போகிறதோ ! தி . மு . க . வின் கண்ணை கலங்க வைக்கும் வண்ணம் ஏர்செல் வழக்கை சிபிஐ தூசி தட்ட ஆரம்பித்திருக்கும் விஷயத்துக்கும் , தங்களுக்கும் எந்த சம்பந்தமுமில்லை என்று இன்னும் கொஞ்ச நேரத்தில் பா . ஜ . க . வின் ஏதோ ஒரு நிர்வாகி சொல்லப்போகும் ஸ்டேட்மெண்டை நாமும் அப்படியே நம்புவோமாக !


நடந்து முடிந்த ஆர் . கே . நகர் தொகுதி இடைத்தேர்தலில் வெற்றி பெற்ற தினகரனுக்கு வாழ்த்து தெரிவித்துள்ள நடிகர் விஷால் , ஆர்கே நகர் அடித்தட்டு மக்களின் ஒவ்வொரு வீட்டிலும் தினமும் அடுப்பு எரிந்து திருப்தியாக பெண்கள் குக்கரில் சமைப்பதை உறுதி செய்ய தினகரனுக்கு உறுதுணையாக இருப்பேன் என்றும் குறிப்பிட்டுள்ளார் . நடந்து முடிந்த ஆர் . கே . நகர் இடைத்தேர்தலில் நடிகர் விஷால் சுயேச்சையாகப் போட்டியிடுவதற்கு மனு தாக்கல் செய்தார் . ஆனால் , விஷாலின் வேட்புமனு தள்ளுபடி செய்யப்பட்டது . இது பல்வேறு சர்ச்சைகளை ஏற்படுத்திய நிலையில் , ஆளுங்கட்சி வெற்றி பெறுவதைத் தடுக்கவே தினகரன் விஷாலை களமிறக்கியுள்ளார் என்ற தகவலும் அதிமுகவினர் மத்தியில் உலாவியது . ஆனால் , இதை விஷாலும் தினகரனும் மறுத்துவிட்டனர் . இந்த நிலையில் நேற்று நடைபெற்ற வாக்கு எண்ணிக்கையில் தினகரன் நாற்பதாயிரத்துக்கு மேற்பட்ட வாக்குகள் வித்தியாசத்தில் வெற்றி பெற்றார் . தினகரனுக்கு வாழ்த்து வாழ்த்து அறிக்கை வெளியிட்டுள்ள நடிகர் விஷால் கூறியுள்ளதாவது , அபார வெற்றி பெற்றிருக்கும் திரு தினகரன் அவர்களுக்கு எனது மனமார்ந்த வாழ்த்துகள் . ஆர்கே நகர் தொகுதியை பொறுத்தவரை குடிநீர் , சாக்கடை உள்ளிட்ட அடிப்படை வசதிகளும் மீனவர்களின் பிரச்னைகளும் இன்னும் பூர்த்தி செய்யப்படாமல் இருக்கின்றன . மார்க்கெட்டில் குடிநீர் வசதியோ கழிவறை வசதியோ இல்லாமல் பெண்கள் அவதிப்படுகின்றனர் . திரு . தினகரன் அவர்கள் இவற்றை எல்லாம் நிறைவேற்றுவார் என்று ஆர்கே நகர் மக்களுடன் சேர்ந்து நானும் நம்புகிறேன் . இந்த மக்கள் பணிகளை நிறைவேற்ற திரு . தினகரன் அவர்களுக்கு நானும் உறுதுணையாக இருப்பேன் . குக்கர் சின்னத்தில் வெற்றி பெற்ற திரு . தினகரன் அவர்கள் ஆர்கே நகர் அடித்தட்டு மக்களின் ஒவ்வொரு வீட்டிலும் தினமும் அடுப்பு எரிந்து திருப்தியாக பெண்கள் குக்கரில் சமைப்பதை உறுதி செய்ய வேண்டும் என கூறியுள்ளார் .


ஐபிஎல் தொடரின் 26வது போட்டி டெல்லியில் நடைபெற்றது . டெல்லி மற்றும் கொல்கத்தா அணிகள் மோதின . தொடர் தோல்விகளுக்கு பொறுப்பேற்று கேப்டன் பொறுப்பிலிருந்து கம்பீர் விலகியதை அடுத்து நேற்று ஷ்ரேயாஸ் ஐயர் கேப்டனாக பொறுப்பு வகித்தார் . தொடர் தோல்விகளிலிருந்து மீளும் முனைப்பில் இரு அணிகளும் களம் கண்டன . டாஸ் வென்ற கொல்கத்தா கேப்டன் தினேஷ் கார்த்திக் , முதலில் பவுலிங்கை தேர்வு செய்தார் . இந்த போட்டியில் கவுதம் கம்பீர் விளையாடவில்லை . முன்ரோவும் பிரித்வி ஷாவும் தொடக்க ஆட்டக்காரர்களாக களமிறங்கினர் . இருவருமே சிறப்பாக ஆடினர் . முன்ரோ 33 ரன்களில் ஆட்டமிழந்தார் . இதையடுத்து ஷ்ரேயாஸ் ஐயர் பிரித்வியுடன் ஜோடி சேர்ந்தார் . இந்த ஜோடி அதிரடியாக ஆடி ரன்களை சேர்த்தது . சிறப்பாக ஆடி அரைசதம் கடந்த பிரித்வி ஷா , 62 ரன்களுக்கு ஆட்டமிழந்தார் . ரிஷப் பண்ட் முதல் பந்திலேயே அவுட்டானார் . கேப்டன் என்ற கூடுதல் பொறுப்புடன் ஆடிய ஷ்ரேயாஸ் , அந்த பொறுப்பை உணர்ந்து சிறப்பாகவே ஆடினார் . அரைசதம் கடந்தார் . கடைசி ஓவரில் , ஷ்ரேயாஸ் ருத்ர தாண்டவம் ஆடினார் . மாவி வீசிய கடைசி ஓவரில் 4 சிக்ஸர்கள் , ஒரு பவுண்டரி விளாசினார் . கடைசி ஓவரில் மட்டும் 1 வைடு உட்பட 29 ரன்கள் டெல்லி அணிக்கு கிடைத்தன . ஷ்ரேயாஸ் ஐயரின் மிரட்டலான பேட்டிங்கால் , டெல்லி அணி எதிர்பார்த்ததை விட கூடுதல் ரன்கள் அந்த அணிக்கு கிடைத்தன . 20 ஓவரின் முடிவில் 219 ரன்கள் குவித்தது . 220 ரன்கள் என்ற கடின இலக்குடன் களமிறங்கிய கொல்கத்தா அணியின் தொடக்க வீரர் சுனில் நரைன் அதிரடியாக ஆடி டெல்லி அணியை மிரட்ட , மறுபுறம் கிறிஸ் லின் வெறும் 5 ரன்களுக்கு வெளியேறினார் . அதிரடியாக ஆடிய சுனில் நரைன் , 9 பந்துகளில் 26 ரன்கள் அடித்து அவுட்டானார் . அதன்பிறகு களமிறங்கிய உத்தப்பா , ராணா , தினேஷ் கார்த்திக் என யாருமே சரியாக ஆடவில்லை . ஷுப்மன் கில் ரசல் ஜோடி நிதானமாகவும் அதிரடியாகவும் ஆடி , அந்த அணிக்கு நம்பிக்கை அளித்தது . ஆனாலும் இலக்கு அதிகம் என்பதால் அந்த இணையால் ஒன்றும் செய்ய முடியவில்லை . கில் ரன் அவுட்டானார் . ரசலும் 44 ரன்களுக்கு அவுட்டானார் . இறுதியில் 20 ஓவர் முடிவில் 9 விக்கெட்டுகளை இழந்து அந்த அணி , 164 ரன்கள் மட்டுமே எடுத்தது . இதையடுத்து டெல்லி அணி 55 ரன்கள் வித்தியாசத்தில் அபார வெற்றி பெற்றது . போட்டிக்கு பின்னர் பேசிய கொல்கத்தா கேப்டன் தினேஷ் கார்த்திக் , 220 ரன்கள் என்பது கடினமான இலக்கு . எங்களை விட டெல்லி வீரர்கள் சிறப்பாக பேட்டிங் செய்தார்கள் . எங்கள் அணியில் ரசல் மைதானத்தில் இருந்தவரை எங்களுக்கு நம்பிக்கை இருந்தது . ஆனால் அவரும் மனிதர் தானே . நாங்கள் யாராவது அவருக்கு கை கொடுத்திருக்க வேண்டும் . ஒட்டுமொத்தமாக நாங்கள் சிறப்பாக விளையாடவில்லை . ஃபீல்டிங்கிலும் எங்கள் அணி மேம்பட வேண்டியிருக்கிறது என தினேஷ் கார்த்திக் தெரிவித்தார் .


திருப்பூர் வடக்கு சட்டமன்ற தொகுதி எம்எல்ஏவாக இருப்பவர் அதிமுகவை சேர்ந்த கே . என் . விஜயகுமார் . இவரது தந்தை கருப்புசாமி . இவருக்கு 2 மனைவிகள் . முதல் மனைவியின் மகன்தான் எம்எல்ஏ விஜயகுமார் . எம்எல்ஏ விஜயகுமார் சிறுவனாக இருந்தபோது , அவரது தாய் இறந்துவிட்டார் . இதனால் , கருப்புசாமி , அங்காத்தாள் ( 80 ) என்பவரை இரண்டாவதாக திருமணம் செய்து கொண்டார் . இவருக்கு ஒரு மகள் உள்ளார் . கடந்த சில ஆண்டுகளுக்கு முன் கருப்பு சாமியும் இறந்துவிட்டார் . இதையடுத்து அங்காத்தாள் , திருப்பூர் அருகே உள்ள வெங்கமேடு பகுதியில் உள்ள அவர்களது பூர்வீக வீட்டில் வசித்து வந்தார் . இதற்கிடையில் , அதிமுகவில் சசிகலா மற்றும் ஓ . பன்னீர்செல்வம் என இரு அணிகளாக பிரிந்தனர் . இதனால் , அக்கட்சியில் பெரும் குழப்பம் ஏற்பட்டுள்ளது . இதில் , முதலமைச்சராக பதவியேற்க எம்எல்ஏக்கள் ஆதரவை திரட்டி வருகின்றனர் . இதையொட்டி , சசிகலா ஆதரவு எம்எல்ஏக்கள் , சென்னை புறநகர் பகுதியான கிழக்கு கடற்கரை சாலை கூவத்தூர் பகுதியில் உள்ள ரிசார்ட்டில் தங்கியுள்ளனர் . அந்த ரிசார்ட்டில் , கடந்த ஒரு வாரமாக எம்எல்ஏ விஜயகுமாரும் தங்கியுள்ளார் . இந்நிலையில் திருப்பூரில் தனியாக வசித்து வந்த அங்காத்தாள் , உடல்நலக்குறைவால் இறந்தார் . உடனே உறவினர்கள் , விஜயகுமாருக்கு செல்போன் மூலம் தகவல் கொடுத்தனர் . அவர் புறப்பட்டாரா இல்லையா என அறிந்து கொள்வதற்காக மீண்டும் தொடர்பு கொண்டபோது , செல்போன் சுவிட்ச் ஆப் செய்யப்பட்டு இருந்தது . இதனால் , அதிர்ச்சியடைந்தனர் . வளர்த்த தாய் இறந்த செய்தியை கூறிய பிறகு செல்போன் சுவிட்ச் ஆப் செய்யப்பட்டு இருப்பதை கண்டு , உறவினர்கள் வேதனை அடைந்தனர் . பின்னர் , சந்தர்ப்ப சூழ்நிலை எப்படி இருக்கிறதோ என இருந்த அவர்கள் , இரவுக்குள் விஜயகுமார் வந்துவிடுவார் என காத்திருந்தனர் . அதில் ஏமாற்றமே மிஞ்சியது . இதையடுத்து நேற்று மாலை அங்காத்தாள் உடல் அடக்கம் செய்யப்பட்டது . இதில் , எம்எல்ஏ விஜயகுமாரின் சகோதரர்கள் இறுதி சடங்குகளை செய்து முடித்தனர் . வளர்த்த தாயின் இறுதி சடங்கில் எம்எல்ஏ விஜயகுமார் கலந்து கொள்ளாதது , அவரது உறவினர்கள் மட்டுமின்றி தொகுதி மக்களையும் அதிருப்தியும் , வேதனையும் அடைய செய்துள்ளது .


ஆஸ்திரேலியாவுக்கு எதிரான இரண்டாவது டெஸ்ட் போட்டியில் பாகிஸ்தான் அணி இரண்டாவது இன்னங்ஸில் நிதானமாக ஆடிவருகிறது . ஆஸ்திரேலியா மற்றும் பாகிஸ்தான் அணிகளுக்கு இடையேயான முதல் டெஸ்ட் போட்டி டிராவில் முடிந்த நிலையில் , இரண்டாவது டெஸ்ட் போட்டி அபுதாபியில் நடந்துவருகிறது . இந்த போட்டியில் முதலில் பேட்டிங் ஆடிய ஆஸ்திரேலிய அணியின் முதல் 5 விக்கெட்டுகள் 57 ரன்களுக்கே வீழ்ந்துவிட்ட நிலையில் , ஃபகார் ஜமான் மற்றும் சர்ஃப்ராஸ் அகமது பொறுப்பாக ஆடி பாகிஸ்தான் அணியை சரிவிலிருந்து மீட்டெடுத்தனர் . இருவரும் சதமடிக்கும் வாய்ப்பை தவறவிட்டு ஆட்டமிழந்தனர் . அவர்கள் இருவரும் ஆட்டமிழந்ததை அடுத்து அந்த அணி 282 ரன்களுக்கு முதல் இன்னிங்ஸை முடித்தது . இதையடுத்து முதல் இன்னிங்ஸை ஆடிய ஆஸ்திரேலிய அணியின் அனைத்து வீரர்களுமே சொற்ப ரன்களில் ஆட்டமிழந்தனர் . ஒரு வீரர் கூட அரைசதம் அடிக்கவில்லை . அதனால் அந்த அணி 145 ரன்களுக்கு முதல் இன்னிங்ஸில் ஆல் அவுட்டானது . பாகிஸ்தான் அணியின் சார்பில் முகமது அப்பாஸ் 5 விக்கெட்டுகளை வீழ்த்தினார் . இதைத்தொடர்ந்து இரண்டாவது இன்னிங்ஸை தொடங்கிய பாகிஸ்தான் அணி , முதல் இன்னிங்ஸை போல இல்லாமல் நிதானமாக ஆடிவருகிறது . முதல் இன்னிங்ஸில் திடீரென மளமளவென பாகிஸ்தான் அணியின் விக்கெட்டுகளை ஆஸ்திரேலிய ஸ்பின்னர் நாதன் லயன் சரித்தார் . ஆனால் இரண்டாவது இன்னிங்ஸில் தொடக்க வீரர் ஹஃபீஸ் மட்டுமே 6 ரன்களில் வெளியேறினார் . இந்த இன்னிங்ஸிலும் சிறப்பாக ஆடிய ஃபகார் ஜமான் அரைசதம் கடந்து , 66 ரன்களில் ஆட்டமிழந்தார் . அதன்பிறகு அசார் அலி - சோஹைல் ஜோடி நிதானமாக ஆடி ரன்களை குவித்து வருகிறது . சிறப்பாக ஆடிய அசார் அலி அரைசதம் கடந்தார் . இரண்டாம் நாள் ஆட்டநேர முடிவில் பாகிஸ்தான் அணி 2 விக்கெட் இழப்பிற்கு 144 ரன்களை எடுத்துள்ளது . ஆஸ்திரேலிய அணியைவிட 281 ரன்கள் முன்னிலையில் உள்ளது பாகிஸ்தான் .


' துருவங்கள் பதினாறு ' இயக்குநர் கார்த்திக் நரேனின் புதிய படத்தின் பெயர் இன்று 5 மணிக்கு வெளியிடப்பட்டது . சென்ற ஆண்டில் 100 நாள் ஓடி மாபெரும் வெற்றிப் படம் ' துருவங்கள் பதினாறு ' . இப்படம் விமர்சன ரீதியிலும் வசூலிலும் பேசப்பட்ட படம் என்ற பெருமையைப் பெற்றது . இதனால் இப்படத்தை இயக்கிய கார்த்திக் நரேனின் அடுத்த படம் பற்றிய எதிர்பார்ப்பு கூடியது . அவர் தனது அடுத்த படமாக ' நரகாசுரனை ' இயக்கி உள்ளார் . அரவிந்த்சாமி , ஸ்ரேயா , சந்தீப் கிருஷ்ணா , ஆத்மிகா நடித்துள்ளனர் . இதன் இறுதிக்கட்ட தொழில் நுட்பப் பணிகள் முடிவடையும் நிலையில் உள்ளன . இந்நிலையில் தன் மூன்றாவது படத்தின் அறிவிப்பைத் தனது ட்விட்டரில் கார்த்திக் நரேன் இன்று மாலை 5.00 மணிக்கு வெளியிட்டார் . படத்தின் பெயர் ' நாடக மேடை ' . இப்படத்தை இயக்கி தன் ' நைட் நாஸ்டால்ஜியா பிலிமோடெய்ன்மெண்ட் ' பட நிறுவனம் சார்பில் தயாரிக்கிறார் . ஒளிப்பதிவு - சுஜித் சரங் , இசை - ரோன் ஈத்தன் யோகன் , எடிட்டிங் - ஸ்ரீஜித் சரங் , கலை - சிவசங்கர் , தயாரிப்பு நிர்வாகம் - மணிகண்டன் என்று தன் பரிவாரங்களுடன் களம் இறங்கும் கார்த்திக் நரேன் , நடிப்பவர்கள் யார் யார் என்பதை விரைவில் அறிவிக்கவுள்ளார் . அது யாரும் எதிர்பாராத யூகிக்க முடியாத நட்த்திரக் கூட்டணியாக இருக்குமாம் .


எனது சகோதரர் தீபக்கை தெரியும் என்று கூறும் ராஜம்மாள் , என்னை யார் என்றே தெரியாது என்று கூறுவது வேடிக்கையாக உள்ளது என்று ஜெயலலிதாவின் அண்ணன் மகள் ஜெ . தீபா கூறியுள்ளார் . மறைந்த முதலமைச்சர் ஜெயலலிதாவின் உதவியாளராக இருந்த பூங்குன்றன் , 2016 ஆம் ஆண்டில் போயஸ்கார்டன் தோட்ட இல்லத்தில் பணியாற்றிய 31 பேரின் பட்டியலை ஆறுமுகசாமி விசாரணை ஆணையத்தில் வழங்கியிருந்தார் . இதன் அடிப்படையில் ஜெயலலிதாவின் இல்லத்தில் 30 ஆண்டுகளுக்கும் மேலாக சமையலராக பணியாற்றிய ராஜம்மாள் ஆஜராக உத்தரவிடப்பட்டிருந்தது . அதன் அடிப்படையில் சமையலராக இருந்த ராஜாம்மாள் நேற்று முன்தினம் விசாரணை ஆணையத்தில் ஆஜரானார் . அப்போது , 2016 ஆம் ஆண்டு செப்டம்பர் 23 ஆம் தேதி ஐசியூவில் சிகிச்சை பெற்று வந்த ஜெயலலிதாவை நேரில் பார்த்து பேசினேன் என்று ஆறுமுகசாமி விசாரணை ஆணையத்தில் வாக்குமூலம் அளித்ததாக தகவல் வெளியாகியது . அது மட்டுமல்லாது , ஜெயலலிதாவின் அண்ணன் மகளான தீபாவை யாரென்று தெரியாது என்றும் கூறினார் . தீபாவை போயஸ் கார்டனில் பார்த்துகூட இல்லை என்றும் விசாரணை ஆணையத்தில் ராஜம்மாள் கூறியதாக தகவல் வெளியாகி இருந்தது . இந்த நிலையில் , ராஜம்மாள் கூறுவதில் துளி கூட உண்மை இல்லை ஜெ . தீபா கூறியுள்ளார் . இது குறித்து தனது டுவிட்டர் பக்கத்தில் அவர் வெளியிட்டுள்ளதாவதுஃ சமையல் வேலை செய்யும் ராஜம்மாள் உயிருக்கு பயந்தோ அல்லது ஆதாயத்திற்காகவோ என்னை தெரியாது என பொய் சொல்லியிருக்க வேண்டும் . அவர் கடந்த 1996 இல் சசிகலாவால் நியமிக்கப்பட்ட வேலையாள் . எனது அத்தையால் 1998 இல் போயஸ் கார்டனை விட்டு துரத்தப்பட்ட ராஜம்மாள் மீண்டும் சசிகலாவால் உள்ளே சேர்க்கப்பட்டார் . நிச்சயம் ராஜம்மா கூறுவதில் துளி கூட உண்மை இல்லை . என்னை யாரென்றே தெரியாது எனக் கூறும் அவர் . என் சகோதரர் தீபக்கை தெரியும் என்று கூறுவது வேடிக்கையாக உள்ளது . நானே ராஜம்மாவை 1996 காலகட்டத்தில் நேரில் பார்த்துள்ளேன் . அவர்கள் ஒட்டுமொத்தமாக சேர்ந்து மக்களை முட்டாள் ஆக்க நினைக்கிறார்கள் என்பது இதில் இருந்து தெளிவாக தெரிகிறது . இவர்களது முரண்பட்ட வாக்குமூலங்கள் மூலம் போயஸ் இல்லத்தில் ஏதோ தவறாக நடந்துள்ளது , என்பது தெளிவாகிறது . மக்களால் தேர்ந்தெடுக்கப்பட்ட முதல்வருக்கு ஏற்பட்ட நிலையை மக்களாகிய நீங்கள் என்னோடு சேர்ந்து கேள்வி கேட்க வேண்டும் . . . . அம்மாவின் மர்ம மரணத்தை சிபிஐ விசாரிக்க வேண்டும் . . . இவர்களது நாடகத்துக்கு விரைவில் மூடு விழா நடத்தி துரோக கூட்டத்தை விரட்டியடிக்க வேண்டும் என்று தீபா பதிவிட்டுள்ளார் .


டிஎன்பிஎல் டி20 கிரிக்கெட் போட்டியின் முதல் தகுதிச் சுற்றில் எட்டு விக்கெட்டுகள் வித்தியாசத்தில் சேப்பாக் சூப்பர் கில்லீஸ் அணியை வீழ்த்தி முதல் அணியாக இறுதிச் சுற்றுக்கு முன்னேறியது தூத்துக்குடி பேட்ரியாட்ஸ் . தமிழ்நாடு பிரீமியர் லீக் டி20 கிரிக்கெட் போட்டியின் முதல் தகுதிச் சுற்று சென்னையில் நேற்று நடைபெற்றது . இந்த ஆட்டத்தில் முதலில் பேட் செய்த சேப்பாக் சூப்பர் கில்லீஸ் அணி , தூத்துக்குடி அணியின் பந்துவீச்சைத் தாக்குப்பிடிக்க முடியாமல் 20 ஓவர்களில் 114 ஓட்டங்களுக்குச் சுருண்டது . அந்த அணியில் அதிகபட்சமாக கார்த்திக் 26 பந்துகளில் 33 ஓட்டங்களும் , அந்தோணி தாஸ் 17 பந்துகளில் 27 ஓட்டங்களும் எடுத்தனர் . தூத்துக்குடி அணி தரப்பில் அதிசயராஜ் டேவிட்சன் 4 விக்கெட்டுகளையும் , வாஷிங்டன் சுந்தர் 2 விக்கெட்டுகளையும் சாய்த்தனர் . பின்னர் பேட் செய்த தூத்துக்குடி அணியில் வாஷிங்டன் சுந்தர் ஆரம்பம் முதலே அதிரடியாக ஆட , மறுமுனையில் நிதானமாக ஆடிய காந்தி 9 ஓட்டங்களில் அவுட்டானார் . அவரைத் தொடர்ந்து களமிறங்கிய கேப்டன் தினேஷ் கார்த்திக் , முதல் பந்திலேயே விக்கெட்டை பறிகொடுத்தார் . பின்னர் வாஷிங்டன் சுந்தருடன் இணைந்தார் அபிநவ் முகுந்த் . இந்த ஜோடி அசத்தலாக ஆட , 12.3 ஓவர்களில் 2 விக்கெட் இழப்புக்கு 118 ஓட்டங்கள் எடுத்து வெற்றிப் பெற்றது . தூத்துக்குடி அணி . வாஷிங்டன் சுந்தர் 36 பந்துகளில் 4 சிக்ஸர் , 8 பவுண்டரிகளுடன் 73 ஓட்டங்களும் , அபிநவ் முகுந்த் 27 பந்துகளில் 4 பவுண்டரிகளுடன் 33 ஓட்டங்களும் எடுத்து ஆட்டமிழக்காமல் இருந்தனர் . இதன்மூலம் முதல் அணியாக இறுதிச் சுற்றுக்கு முன்னேறியுள்ளது தூத்துக்குடி அணி . இந்த சீசனில் இதுவரை ஓர் ஆட்டத்தில்கூட தூத்துக்குடி அணி தோற்கவில்லை என்பது கொசுறு தகவல் .


சாம்பியன் வெல்வது இந்தியாவுக்கு சாத்தியமே . அதேபோன்று எதிரணிக்கு நெருக்கடியை கொடுப்பது மிக முக்கியம் என முன்னாள் இந்திய கேப்டனான கபில்தேவ் தெரிவித்தார் . இலண்டனில் உள்ள மேடம் துஸாட்ஸ் அருங்காட்சியகத்தின் கிளை டெல்லியில் அமைக்கப்பட்டுள்ளது . அது விரைவில் திறக்கப்படவுள்ள நிலையில் , அங்கு கபில்தேவின் மெழுகுச் சிலை திறக்கப்பட்டுள்ளது . அதை நேற்று கபில்தேவ் பார்வையிட்டார் . பின்னர் அவர் செய்தியாளர்களிடம் கூறியதுஃ தர்மசாலாவில் நடைபெற்ற இந்தியா - ஆஸ்திரேலியா இடையிலான டெஸ்ட் போட்டியை பார்த்தீர்களா ? அப்போது கோலி விளையாடாவிட்டால் இந்திய அணி தோற்கும் என எல்லோரும் கூறினார்கள் . ஆனால் , அதில் என்ன நடந்தது என்பது நம் அனைவருக்கும் தெரியும் . கோலி சிறப்பாக ஆடினால் மட்டுமே இந்தியாவால் வெற்றி பெற முடியும் என நினைத்துக் கொண்டு மற்றவர்களை குறைத்து மதிப்பிடுவது நியாயமற்றது . இந்திய அணியில் கோலி முக்கியமான வீரர்தான் . தலைசிறந்த வீரரான அவருக்கு எப்படி விளையாட வேண்டும் , எப்போது விளையாட வேண்டும் என்பது தெரியும் . இந்திய அணி நல்ல நிலையில்தான் இருக்கிறது . கடந்த 5 ஆண்டுகளாகவே இந்திய அணி சிறப்பாக விளையாடி வருகிறது . போட்டி நடைபெறும் தினத்தில் அவர்கள் தங்களின் வியூகத்தை எப்படி செயல்படுத்துகிறார்கள் என்பதைப் பொறுத்தே வெற்றி வாய்ப்பு அமையும் . சாம்பியன்ஸ் டிராபியை வெல்லும் தகுதி நிச்சயம் இந்திய அணிக்கு இருக்கிறது . அதேநேரத்தில் எதிரணிக்கு நெருக்கடியை கொடுப்பது மிக முக்கியமானதாகும் . ஒரு பெளலர் மட்டும் சிறப்பாக செயல்பட்டால் போதாது . அனைவரும் ஓர் அணியாக இணைந்து செயல்பட்டால்தான் வெற்றி கிடைக்கும் . யாராவது ஒரு பெளலர் முன்னின்று வழி நடத்தலாம் . ஆனால் , அவர்கள் அனைவரும் ஒன்றிணைந்து செயல்பட்டு விக்கெட்டுகளை வீழ்த்தும்போதுதான் அதிக அளவில் வெற்றிகளைப் பெற முடியும் . இப்போதுள்ள இளம் வீரர்கள் , எங்களைவிட அதிக ஆர்வம் கொண்டவர்களாக இருக்கிறார்கள் . நாங்கள் அமெச்சூர் வீரர்கள் . ஆனால் இன்றைய தலைமுறையினர் தொழில்முறை வீரர்கள் . தற்போதைய நிலையில் என்னைவிட சிறந்த ஆல்ரவுண்டர்கள் 100 பேர் இந்தியாவில் இருக்கிறார்கள் . ஆனால , அவர்களில் யாரும் வேகப்பந்து வீச்சாளர்களாக இல்லை . அஸ்வின் , ஜடேஜா ஆகிய இருவருமே இந்தியாவுக்கு கிடைத்த சிறந்த ஆல்ரவுண்டர்கள்தான் . தற்போதைய நிலையில் இந்திய அணியில் போதுமான ஆல்ரவுண்டர்கள் இருப்பதாகவே நினைக்கிறேன் ' என்று தெரிவித்தார் .


கடந்த 2015 ஆம் ஆண்டு , நடிகர் சங்க பொறுப்பில் இருந்த நடிகர் சரத்குமார் , ராதாரவி ஆகிய உறுப்பினர்கள் நடிகர் சங்க பணத்தை கையாடல் செய்ததாகக் கூறி , நடிகர் நாசர் தலைமையில் பாண்டவர் அணி என்ற பெயருடன் விஷால் , கார்த்தி , பொன்வண்ணன் ஆகிய உறுப்பினர்கள் களமிறங்கினர் . மிகப் பெரிய சர்ச்சைகளுக்கு இடையே நடைபெற்ற இந்தத் தேர்தலில் , நடிகர் நாசர் தலைமையில் களமிறங்கிய விஷால் அணியினர் வெற்றி பெற்றனர் . மேலும் இவர்கள் தேர்தலின் போது கூறிய வாக்குறுதிகளையும் , மெல்ல மெல்ல நிறைவேற்றி வருகின்றனர் . இந்நிலையில் திடீர் என , நடிகர் சங்கத் துணைத்தலைவர் பொறுப்பிலிருந்து விலகுவதாக நடிகர் பொன்வண்ணன் ஒரு மாதத்திற்கு முன்பே நடிகர் சங்க நிர்வாகிகளிடம் கடிதம் கொடுத்ததாகக் கூறப்படுகிறது . ஆனால் இந்தத் தகவலை கடந்த சில தினங்களுக்கு முன்பு தான் அதிகார பூர்வமாக அறிவித்தார் பொன்வண்ணன் . இதுவரை , இந்தப் பொறுப்பில் இருந்து விலகக் காரணம் , சொந்தப் பிரச்சனை என கூறி வந்த இவர் , முதல் முறையாக இப்படி ஒரு முடிவை எடுக்க என்ன காரணம் ? என விளக்கம் கொடுத்துள்ளார் . இதுகுறித்து நடிகர் பொன்வண்ணன் கூறுகையில் அரசியல் சார்பற்று செயல்படுவதே நடிகர் சங்கத்தின் முக்கிய நோக்கமாக இருந்து வந்தது . ஆனால் தற்போது ஆர் . கே . நகர் இடைத்தேர்தலில் நடிகர் விஷால் போட்டியிடுவதாக வெளியான செய்தி எங்களுக்கு அதிர்ச்சியாக இருந்தது . மேலும் நடிகர் சங்கத்தில் அவர் பொறுப்பேற்ற போது கொடுக்கப்பட்ட வாக்குறுதி மீறப்பட்டதால் நடிகர் சங்க துணைத்தலைவர் பொறுப்பிலிருந்து நான் விலகினேன் . ஆனால் , பின்னர் விஷால் வருத்தம் தெரிவித்ததை அடுத்தும் , சங்கத்தின் நலன் கருதியும் என் ராஜினாமா முடிவை வாபஸ் பெற்றுக் கொண்டேன் . இருப்பினும் நான் என் கொள்கையில் இருந்து மாறப் போவதில்லை . அடுத்து மலேசியாவில் நடைபெறவுள்ள கலை நிகழ்ச்சிகளில் சங்கத்தின் சார்பில் எடுக்க வேண்டிய நடவடிக்கைகள் , பணிகளில் கவனம் செலுத்துவோம் . அனைவரும் ஒன்றிணைந்து இதனை வெற்றி பெறச் செய்வோம் என்று கூறினார் பொன்வண்ணன் .


கர்நாடக முதல்வர் குமாரசாமி , நிகழ்ச்சி ஒன்றில் கண்ணீர் விட்டு அழுத சம்பவம் மஜத கட்சி தொண்டர்களை குமுற வைத்தது . கர்நாடகாவில் காங்கிரஸ் மற்றும் மதச்சார்பற்ற ஜனதா தளம் ( மஜத0 கட்சிகள் இணைந்து கூட்டணி ஆட்சி அமைத்துள்ளன . முதல்வராக மஜத கட்சியின் மாநில தலைவர் குமாரசாமி செயல்பட்டு வருகிறார் . குமாரசாமி முதல்வராக பதவியேற்ற பின் , ரூ . 34 , 000 கோடி மதிப்புள்ள விவசாயக் கடன்களை தள்ளுபடி செய்தார் . பெங்களூரு சேஷாத்ரிபுரத்தில் உள்ள மஜத தலைமை அலுவலகத்தில் அக்கட்சியின் செயல்வீரர்கள் பிரிவின் சார்பில் முதல்வர் குமாரசாமி , மஜத அமைச்சர்கள் மற்றும் எம் . எல் . ஏ . க்களுக்கு நேற்று பாராட்டு விழா நடைபெற்றது . இந்த விழாவில் மஜத கட்சியின் தேசிய தலைவரும் முன்னாள் பிரதமருமான தேவெ கௌடா , மஜத கட்சியின் மாநில தலைவரும் கர்நாடக முதல்வருமான குமாரசாமி மற்றும அக்கட்சியின் அமைச்சர்கள் , எம் . எல் . ஏக்கள் ஆகியோர் கலந்துகொண்டனர் . இந்த விழாவில் பேசிய கர்நாடக முதல்வர் குமாரசாமி , மங்களூருவில் போராட்டம் நடத்திய சில பெண்கள் தங்களுக்கான முதல்வர் குமாரசாமி அல்ல என கூறி கோஷமிட்டது எனது மனதை புண்படுத்திவிட்டதாக கூறிய குமாரசாமி , மக்கள் தன்னை ஆதரிக்கவில்லை எனக்கூறி கண்கலங்கினார் . அழுகை அடைத்ததால் பேச முடியாமல் திணறிய குமாரசாமி , பின்னர் கண்களை துடைத்துக்கொண்டு , மன வேதனையுடன் பேசினார் . அப்போது , நான் என்ன பாவம் செய்தேன் ? பதவியேற்று 2 மாதங்கள் கூட ஆகவில்லை . ஆட்சி செய்வதற்கு கால அவகாசம் கொடுக்காமல் என்னை நிந்திப்பது ஏன் ? விவசாய கடன்களை தள்ளுபடி செய்தும் எனக்கு மக்கள் மத்தியில் நல்ல பெயர் கிடைக்கவில்லை என வருத்தத்துடன் பேசினார் . மேலும் தனது கௌரவத்தை விட்டுக்கொடுக்க வேண்டிய சூழல் உருவானால் , 2 மணி நேரத்தில் முதல்வர் பதவியை ராஜினாமா செய்துவிடுவதாகவும் தெரிவித்தார் . குமாரசாமியின் அழுகை , மஜத தொண்டர்களை கலங்கடித்தது .


திரைப்பட தாயரிப்பாளர் சங்கத்தை விமர்சித்ததற்கு , நடிகர் விஷால் வருத்தம் தெரிவித்து சென்ன உயர் நீதிமன்றத்தில் கடிதம் வழங்கினார் . தயாரிப்பாளர் சங்கத்தின் செயல்பாடுகளை விமர்சித்து நடிகர் விஷால் பத்திரிக்கைக்கு பேட்டியளித்ததையடுத்து , அவரை தயாரிப்பாளர் சங்கத்தில் இருந்து கடந்த 14ல் இடைநீக்கம் செய்தனர் . இதை எதிர்த்து நடிகர் விஷால் சென்னை உயர் நீதிமன்றத்தில் மனுத்தாக்கல் செய்தார் . அதில் , தான் கடந்த 2013ம் ஆண்டு முதல் பட தயாரிப்பில் ஈடுபட்டுள்ளதாகவும் தெரிவித்திருந்தார் . மேலும் தன் மேல் வீண் பழி சுமத்தி வேண்டுமென்றே தயாரிப்பாளர் சங்க நிர்வாகிகள் , விதிகளுக்கு எதிராக சட்ட விரோதமாக தன்னை இடைநீக்கம் செய்துள்ளதாக மனுவில் கூறியிருந்தார் . மேலும் தன்னை இடைநீக்கம் செய்த உத்தரவை ரத்துசெய்ய வேண்டும் எனவும் மனுவில் கோரியிருந்தார் . இந்த மனு நீதிபதி கல்யாணசுந்தரம் முன்னிலையில் விசாரணைக்கு வந்தது . அப்போது தயாரிப்பாளர் சங்கம் சார்பில் ஆஜரான வழக்கறிஞர் , விஷால் தெரிவித்த கருத்திற்கு வருத்தம் தெரிவித்தால் , சஸ்பெண்ட் நடவடிக்கையை கைவிடப்படும் என தெரிவித்தார் . இதனையடுத்து இந்த வழக்கு இன்று விசாரணைக்கு வந்தபோது , தனது கருத்துக்கு வருத்தம் தெரிவித்து விஷால் சார்பில் சென்னை உயர் நீதிமன்றத்தில் கடிதம் அளிக்கப்பட்டது . இதனை தயாரிப்பாளர் சங்கம் சார்பில் ஆஜரான வழக்கறிஞர் பெற்றுக்கொண்டு , தாயாரிப்பாளர் சங்க பொதுக்குழுவில் இது தொடர்பாக முடிவு எடுத்து நீதிமன்றத்தில் தெரிவிக்கிறோம் என தெரிவித்தார் . இதையடுத்து தயாரிப்பாளர் சங்கம் பதிலளிக்க வழக்கை நாளை மறுநாள் ஒத்தி வைத்து நிதிபதி உத்தரவிட்டார் .


தமிழகத்தின் உண்மையான சூப்பர் ஸ்டார் முதலமைச்சர் எடப்பாடி பழனிசாமிதான் என்று உள்ளாட்சி துறை அமைச்சர் எஸ் . பி . வேலுமணி கூறியுள்ளார் . நடிகர்களை சினிமாவில் நினைப்பது போன்று உண்மையாகவும் மக்கள் நினைப்பார்கள் என்று கூற முடியாது என்றார் . தமிழக அரசியலில் , சினிமா பிரபலங்கள் நுழைந்துள்ளனர் . நடிகர் கமல் ஹாசன் , மக்கள் நீதி மய்யம் என்ற கட்சியினை தொடங்கி நடத்தி வருகிறார் . கடந்த 20 வருடங்களாக அரசியலில் நுழைவது குறித்து பேசி வந்த நடிகர் ரஜினிகாந்த் , கடந்த டிசம்பர் 31 ஆம் தேதி அன்று தனது அரசியல் பிரவேசம் குறித்து அறிவித்தார் . அது தொடர்பான நடவடிக்கைகளில் அவர் ஈடுபட்டு வருவதாகவும் கூறப்படுகிறது . ரஜினி , கமலுக்கு எதிராக ஆதரவு கருத்துகளும் எதிர் கருத்துக்களும் கூறப்பட்டு வருகின்றன . இந்த நிலையில் , உள்ளாட்சி துறை அமைச்ச்ர எஸ் . பி . வேலுமணி , தமிழகத்தின் உண்மையான சூப்பர் ஸ்டார் முதலமைச்சர் எடப்பாடி பழனிசாமிதான் என்று கூறியுள்ளார் . சென்னை , தியாகராய நகரில் இன்று எஸ் . பி . வேலுமணி , செய்தியாளர்களைச் சந்தித்தார் . அப்போது பேசிய அவர் , நடிகர்கள் ரஜினிகாந்த் , கமல் ஹாசன் ஆகியோரை அகில இந்திய சூப்பர் ஸ்டார் என மக்கள் சொல்கின்றனர் . ஆனால் , நடிகர்களை சினிமாவில் நினைப்பது போன்று , உண்மையாகவும் மக்கள் அவ்வாறே நினைப்பார்கள் என்று கூற முடியாது என்றார் . மேலும் பேசிய அவர் , தமிழகத்தின் உண்மையான சூப்பர் ஸ்டார் முதலமைச்சர் எடப்பாடி பழனிசாமிதான் . அதனை யாரும் மறுக்க முடியாது என்று கூறினார் . ஏனென்றால் , முதலமைச்சர் தினந்தோறும் மக்களைச் சந்திக்கிறார் . தினமும் கோட்டைக்கு செல்கிறார் என்று அமைச்சர் எஸ் . பி . வேலுமணி கூறினார் .


மக்கள் பிரச்சனைகளை பார்க்காமல் பிரதமர் , அதிமுகவின் இரு அணிகளையும் சேர்ப்பதற்கான பஞ்சாயத்தில் ஈடுபட்டு வருகிறார் என மு . க . ஸ்டாலின் கூறியிருந்தார் . இதற்கு எதிர்ப்பு தெரிவித்துள்ள பாஜ மூத்த தலைவர் எச் . ராஜா , ஸ்டாலின் மன்னிப்பு கேட்க வேண்டும் என செய்தியளாளர்களிடம் கூறினார் . இதுதொடர்பாக சென்னையில் உள்ள பாஜக தலைமை அலுவலகமான கமலாயத்தில் எச் . ராஜா , செய்தியாளர்களிடம் கூறியதாவதுஃ - இன்று தமிழகத்தில் போராட்டம் நடத்தும் விவசாயிகள் , காவிரி மேலாண்மை வாரியம் அமைக்க வேண்டும் என வலியுறுத்துகின்றனர் . அது சாத்தியம் ஆகாது . காரணம் , காவிரி மேலாண்மை வாரியம் அமைப்பது தொடர்பான வழக்கை 3 நீதிபதிகள் கொண்ட அமர்வு விசாரித்து வருகிறது . வழக்கு நிலுவையில் இருக்கும்போது , அதை பற்றி பேச கூடாது . இதுதொடர்பான தீப்பை நீதிபதிகள் அறிவித்த பின்னர் , மத்திய அரசு காவிரி மேலாண்மை வாரியம் அமைப்பு தொடர்பாக நாடாளுமன்றத்தில் சட்டம் நிறைவேற்றப்படும் . அதற்கான நடவடிக்கைகள் துரிதமாக எடுக்கப்படும் . அதிமுக 2 அணிகளாக செயல்படுகிறது . இதனால் , சந்தோஷம் அடைந்த திமுக செயல் தலைவர் மு . க . ஸ்டாலின் , ஆட்சி கலைந்துவிடும் . திமுக ஆட்சி அமைக்கும் என எதிர் பார்த்தார் . அது நடக்கவில்லை . விரைவில் அதிமுகவின் இரு அணிகளும் ஒன்றாகும் நிலை உருவாகியுள்ளது . இதனால் , அவர் விரக்தி அடைந்துவிட்டார் . அந்த வயிற்று எரிச்சல் அவருக்கு அதிகமாகவே வந்துவிட்டது . ஆட்சி கவிழும் , நாம் எப்படியாவது , ஆட்சியை பிடித்து உட்கார்ந்துவிடலாம் என திட்டமிட்டார் . அவரது திட்டம் மண்ணோடு மண்ணாகிவிட்டது . இதனால் , அவருக்கு மேலும் புகைச்சல் அதிகமாகியுள்ளது . அதை வைத்து பிரதமர் மோடி , பஞ்சாயத்து செய்கிறார் என வரம்பு மீறி பேசுகிறார் . அவரது பேச்சுக்கு வருத்தம் தெரிவிக்க வேண்டும் . பொதுமக்கள் இடையே மன்னிப்பு கேட்க வேண்டும் . இவ்வாறு அவர் கூறினார் .


கோபாலபுரத்தில் இன்னும் 2ஜி தீர்ப்பு கொண்டாட்டங்கள் அடங்கவில்லை . குதூகலமும் , களிப்புமாக தருணங்கள் நகர்ந்து கொண்டே இருக்கின்றன . 2ஜி தீர்ப்பு வழங்கப்பட்ட நாளன்று கனிமொழியுடன் ராஜாத்தியம்மாளும் டெல்லி சென்றிருந்தார் . ஆனால் ஸ்டாலின் சென்னையில்தான் இருந்தார் . அங்கே நடக்கும் விஷயங்களை ஸ்டாலினுக்கு லைவ் வாக ரிலே செய்வதற்காக ஒரு கெத்தான யூனிட் ஒன்று போயிருந்தது . ஜெகத்ரட்சகன் , பொன்முடி என்று கெத்தான அந்த யூனிட்டின் தளபதி துரைமுருகன் தான் . ஏற்கனவே துரைக்கு சற்று மூச்சு திணறல் பிரச்னை உண்டு . இதில் டெல்லியின் மூடுபனி வேறு படுத்தியெடுத்தது . ஆனாலும் கழகத்தின் எதிர்காலம் பற்றிய தீர்ப்பு என்பதால் தில்லாக பனியிலிறங்கி பாட்டியாலா கோர்ட் சென்றார் . எல்லாவற்றையும் கவனித்தார் , எல்லாரையும் கவனித்தார் . அவ்வப்போது ஸ்டாலினுக்கு தகவல்களை பரிமாறிக் கொண்டுமிருந்தார் . துரை முருகனின் உத்தரவுப்படி அவரது உதவியாளர் ஒருவர் அங்கே நடப்பவைகளை வீடியோ செய்து கொடுக்க அவை ஸ்டாலினின் வாட்ஸ் ஆப்புக்கு அனுப்பப்பட்டன . இதை நமது ஏஸியா நெட் தமிழ் இணையதளம் அன்றே பிரத்யேகமான செய்தியாக தந்திருந்தது . இந்நிலையில் தீர்ப்பு தி . மு . க . வுக்கு சாதகமாக வந்திருக்கும் நிலையில் , சென்னை திரும்பிய துரைமுருகன் கோபாலபுரத்தில் கருணாநிதியை சந்தித்தார் . அப்போது கருணாநிதியிடம் டெல்லியில் நடந்தவைகளை அப்படியே நடித்துக் காட்டினார் . நீதிபதி ஷைனி தீர்ப்பை வாசித்ததும் ஆ . ராசா அவரை நோக்கி இரு கைகளையும் உயர்த்தி கண்ணீர் மல்க கும்பிட்டது , கனிமொழியை ஆரத்தழுவி ராஜாத்தியம்மாள் முத்தமிட்டு அழுதது என எல்லாவற்றையுமே அபிநயங்களால் செய்து காட்டினார் . கருணாநிதியின் கவனம் சிதறுகையில் அவரது கன்னத்தை தொட்டு திருப்பி கவனிக்க வைத்தார் . துரைமுருகன் அருமையான நடிகர் . சட்டமன்றத்தில் வெளிநடப்பு செய்யும் சமயங்களில் சில நேரம் தி . மு . க . வே வெளியிலமர்ந்து சட்டமன்ற நடவடிக்கைகளை நடித்துக் காட்டும் . அப்போது அமைச்சர்கள் , ஆளுங்கட்சி எம் . எல் . ஏ . க்கள் , சபாநாயகர் போ துரைமுருகன் நடித்துக் காட்ட அந்த ஏரியாவே ஆனந்தத்தில் அல்லு தெறிக்கும் . பந்தோபஸ்துக்கு வந்த போலீஸ்காரர்கள் கூட துரையின் நடிப்பை பார்க்க போட்டிபோட்டு கூடுவார்கள் . அப்பேர்ப்பட்ட துரைமுருகன் கோபாலபுர இல்லத்தில் கருணாநிதி முன் டெல்லி நிகழ்வுகளை அபிநயத்துக் காட்ட , அதை கண்டு நெகிழ்ச்சி கண்ணீர் வடித்திருக்கிறார் கருணாநிதி .


பிரபல தொலைக்காட்சியில் செய்தி வாசிப்பாளராக இருந்த பிரியா பவானி , பின் சின்னத்திரை சீரியல் ஒன்றில் கதாநாயகியாக நடித்தார் . இவர் நடித்த சீரியலுக்கு ரசிகர்கள் மத்தியில் அதிக வரவேற்பு கிடைக்கவே . . . இவருக்கு ஒரு சில படங்களில் நடிக்க வாய்ப்புகள் வந்தன . ஏற்கனவே சீரியல் வாய்ப்பு கிடைத்ததால் செய்திவாசிப்பாளர் வேலைக்கு முழுக்குப் போட்ட இவர் , பட வாய்ப்பு கிடைத்ததால் சீரியலுக்கு முழுக்குப் போட்டு விட்டு மேயாத மான் படத்தில் நடித்தார் . இந்தப் படம் தீபாவளிக்கு வெளியாக , மெர்சல் என்கிற சுனாமியை தாண்டி ரசிகர்கள் மனதில் இடம் பிடித்ததால் . . . இந்தப் படத்தில் நடித்த இவருக்கும் , தங்கை கதாபாத்திரத்தில் நடித்த இந்துஜாவிற்கும் வாய்ப்புகள் குவிந்து வருகின்றன . தற்போது அடுத்ததாக கார்த்தி நடிக்கும் புதிய படித்தில் நடிக்க கமிட் ஆகியுள்ள இவருக்கு ஒரு சோதனை வந்துள்ளது . அதனை தன்னுடைய ட்விட்டர் பக்கத்தில் தெரிவித்துள்ளார் பிரியா . சமீபகாலமாக நடிகர் நடிகைகள் ட்விட்டர் பக்கங்கள் ஹேக் செய்யப்பட்டு வருவது போல் இவருடைய ட்விட்டர் கணக்கையும் ஹேக் செய்துள்ளனராம் . இதனை தன்னுடைய ட்விட்டர் பக்கத்தில் தெரிவித்துள்ளார் பிரியா .


நடிகர்கள் , விளையாட்டு வீரர்கள் போன்ற பிரபலங்களை வழிபடும் அளவிற்கான தீவிர ரசிகர்கள் இருந்துகொண்டே தான் இருக்கிறார்கள் . தங்களது ஆஸ்தான பிரபலங்களிடமிருந்து நல்ல விஷயங்களை பின்பற்றலாம் . ஆனால் சம வயதுடைய அவர்களின் கால்களில் விழுவது , வழிபடுவது போன்ற செயல்கள் எல்லாமே அபத்தங்கள் . இதுபோன்ற அபத்தங்கள் இன்னும் நடந்துகொண்டே தான் இருக்கின்றன . சில இளைஞர்கள் இன்னும் இதுபோன்ற செயல்களை கண்மூடித்தனமாக செய்துகொண்டிருக்கிறார்கள் . மைதானத்திற்குள் புகுந்து தங்களது ஆஸ்தான கிரிக்கெட் வீரர்களின் கால்களில் விழும் செயல்கள் தொடர்ந்துகொண்டே இருக்கின்றன . அவர்களது காலில் ஏன் விழவேண்டும் ? என்ற சிந்தனை இல்லாமல் சிலர் இதுபோன்ற செயல்களில் ஈடுபடுகின்றனர் . விஜய் ஹசாரே தொடரின் நாக் அவுட் சுற்று போட்டிகளில் மும்பை அணிக்காக ரோஹித் சர்மா ஆடிவருகிறார் . நேற்று பெங்களூருவில் நடந்த காலிறுதி போட்டி ஒன்றில் மும்பை அணியும் பீகார் அணியும் மோதின . இந்த போட்டியில் மும்பை அணி 9 விக்கெட்டுகள் வித்தியாசத்தில் அபார வெற்றி பெற்றது . அந்த போட்டியில் மும்பை அணியின் தொடக்க வீரராக ரோஹித் சர்மா களமிறங்கி ஆடிக்கொண்டிருந்தபோது , மைதானத்திற்குள் புகுந்த ரசிகர் ஒருவர் ரோஹித் சர்மாவின் காலில் விழுந்தார் . அந்த வீடியோ சமூக வலைதளங்களில் வைரலாகி வருகிறது . இதுபோன்ற பல சம்பவங்கள் நடந்துள்ளன . தோனி , காம்பீர் , விராட் கோலி போன்ற வீரர்களின் காலில் ரசிகர்கள் விழுந்த சம்பவங்களும் அரங்கேறியுள்ளன . ஆஸ்தான வீரர்களை ரசித்துவிட்டு போவதை விடுத்து , தங்களது சுயத்தை விட்டுவிட்டு இதுபோன்ற செயல்களில் ஈடுபடுவதை ரசிகர்கள் தவிர்ப்பது நல்லது .


தமிழ்நாட்டில் பாஜக விரைவில் காலூண்றும் என்றும் , தற்போது மிக வேகமாக பாஜக முன்னேறி வருவதாகவும் மத்திய அமைச்சர் பொன் . ராதா கிருஷ்ணன் தெரிவித்துள்ளார் . முதலமைச்சர் ஜெயலலிதா மறைவுக்குப் பிறகு , அதிமுக இரண்டாக பிளவுபட்டுள்ளதை தங்களுக்கு சாதகமாக பயன்படுத்தி தமிழகத்தில் பாஜக காலூன்ற முயற்சிப்பதாக அனைத்துக்கட்சிகளுமே குற்றம்சாட்டி வந்தன . ஆனால் பொன்னார் , தமிழிசை உள்ளிட்ட தமிழக பாஜக தலைவர்கள் இதனை தொடர்ந்து மறுத்துவருகின்றனர் . இந்நிலையில் நாகர்கோவிலில் செய்தியாளர்களிடம் பேசிய மத்திய அமைச்சர் பொன் . ராதாகிருஷ்ணன் , தமிழகத்தில் பாஜக மிக வேகமாக வளர்ந்து வருவதாக குறிப்பிட்டார் . பாஜக வின் வளர்ச்சியை யாரும் தடுக்க முடியாது எனவும் அவர் கூறினார் . கால்நடைகளை காப்பாற்றும் விதத்தில் கொண்டுவரப்பட்ட மாட்டிறைச்சி தடைச்சட்டத்தை எந்த மதத்துடனும் ஒப்பிட வேண்டாம் என்று பொன்னார் கேட்டுக்கொண்டார் . விவசாயிகளை காப்பாற்றவே பிரதமர் நரேந்திர மோடி இந் நடவடிக்கைகளை எடுத்துள்ளார் என்றும் பொன் . ராதாகிருஷ்ணன் தெரிவித்தார் . திமுக தலைவர் கருணாநிதி அரசியலில் இல்லாததால் தமிழகத்தில் பல போராட்டங்கள் நடைபெற்றுவருவதாகவும் பொன்னார் குறிப்பிட்டார் .


பிரதமரை சந்திக்க அப்பாயிண்ட்மெண்ட் கிடைப்பதே பெரிய விஷயமாக இருக்கிறது . ஆனால் , அதிமுக வை சேர்ந்தவர்களுக்கு அது பெரிய விஷயமாகவே இல்லை என்றே தெரிகிறது . நாற்பது நாட்களுக்கும் மேலாக டெல்லியில் போராடிய , விவசாயிகளை ஒரு முறை கூட சந்தித்து பேசாத பிரதமர் , தமிழக மின் துறை அமைச்சருக்கு ஏற்கனவே அந்த வாய்ப்பை வழங்கினார் . அவர் பிரதமரை சந்தித்து விட்டு வந்த பிறகுதான் , பன்னீர் மீதும் , மதுசூதனன் மீதும் அமைச்சர்கள் கடும் விமர்சனங்களை முன் வைத்து வருகின்றனர் . இந்நிலையில் , நேற்றே டெல்லி சென்ற பன்னீர்செல்வம் , இன்று பிரதமரை சந்தித்து பேசுகிறார் . இந்த சந்திப்பின்போது , அதிமுக கட்சி மற்றும் ஆட்சியை பற்றியே அதிகம் விவாதிக்க படும் என்று எதிர்பார்க்கப்படுகிறது . தமிழகத்தில் நிலவும் சட்டம் ஒழுங்கு பிரச்சினை , ஆட்சிக்கு எதிராக போர்க்கொடி உயர்த்தும் முன்னாள் அமைச்சர்கள் , எம் . எல் . ஏக்கள் , சசிகலா குடும்பத்தோடு தொடர்பில் இருப்பவர்கள் பற்றி எல்லாம் , பன்னீர் பேச இருக்கிறார் . அண்மை காலமாக , திவாகரனை அமைச்சர்களும் , எம் . எல் . ஏ க்களும் ரகசியமாக சந்தித்து பேசுவதை பன்னீர் அணி உன்னிப்பாக கவனித்து வருவதுடன் , அதை பிரதமருக்கும் அவ்வப்போது , தெரியப்படுத்தி வருகிறது . அதனால் , கட்சி மற்றும் ஆட்சியில் , திவாகரனின் ஆதிக்கம் மேலோங்கி வருவதை பற்றி பன்னீர் சற்று அதிகமாகவே பேசுவார் என்று எதிர்பார்க்கப்படுகிறது . டெல்லியில் , இன்று செய்தியாளர்களிடம் பேசிய போதே , முன்னாள் அமைச்சர் முனுசாமி அதை வெளிப்படையாகவே கூறி இருக்கிறார் . அத்துடன் , எந்த பதவியிலும் இல்லாத தம்மை பிரதமர் சந்திக்கிறார் என்பதன் மூலம் , தமக்கும் பிரதமருக்கும் உள்ள நெருக்கத்தையும் , அவர் ஆளும் தரப்புக்கு வெளிப்படுத்த வேண்டிய கட்டாயம் உள்ளது . அத்துடன் , இரட்டை இலை சின்னம் தமக்கு கிடைத்து விட்டால் , எடப்பாடி அணியில் உள்ள அனைவரும் , தமது பக்கம் வந்து விடுவார்கள் என்பது பன்னீரின் அசைக்க முடியாத நம்பிக்கையாக உள்ளது . எனவே , அது குறித்தும் பிரதமரிடம் விவாதிக்க வேண்டிய அவசியம் பன்னீருக்கு இருப்பதால் , இந்த சந்திப்பு முக்கியத்துவம் வாய்ந்ததாக கருதப்படுகிறது . ஏ மற்றும் எம் . பி க்களின் வாக்குகளும் , பாஜகவுக்கு சிந்தாமல் , சிதறாமல் தேவை படுகிறது . அதனால் , தங்கமணியை சந்தித்த பிரதமர் , பன்னீரையும் சந்திக்கிறார் என்றே டெல்லி வட்டாரங்கள் கூறுகின்றன . எனினும் , பிரதமர் மனதில் என்ன இருக்கிறது என்பதை , ஜூலை மாதத்திற்கு பிறகுதான் அறியமுடியும் .


பிக்பாஸ் நிகழ்ச்சியில் நேற்றைய தினம் மஹத் , பலாஜியுடம் செம சண்டை போட்டார் . பின் , வயது வித்தியாசம் பார்க்காமல் பாலாஜியை திட்டியதற்காக அவரிடம் மன்னிப்பும் கேட்டார் . இதைதொடர்ந்து போட்டியாளர்கள் அனைவரும் பிக்பாஸ் கொடுத்த ' திருடன் போலீஸ் ' டாஸ்க் வேண்டவே வேண்டாம் என்றும் இதனை மிகவும் மோசமாக சில போட்டியாளர்கள் விளையாடி வருவதாக கூறி பிக்பாஸ்சிடம் போட்டியாளர்கள் முறையிட்டனர் என்பதை ஏற்கனவே பார்த்தோம் . இந்நிலையில் தற்போது வெளியாகியுள்ள ப்ரோமோவில் . . நடிகை ஜனனி நாட்டாமை பொறுப்பை வகிப்பது போல் உள்ளது . இந்த பொறுப்பிற்கு ஏற்றாப்போல் தோளில் துண்டு போட்டவாறு ' மஹத் நீங்கள் உங்களுக்கு கொடுத்த வேலையை சரியாக செய்யவில்லை என கூறி , அது தான் இவ்வளவு பிரச்சனைக்கும் காரணம் என கூறுகிறார் . இதற்கு மஹத் நான் அதிகம் கோவப்பட்டுள்ளேன் , அதே போல் திட்டியுள்ளேன் என தன்னுடைய தவறுகளை முன்வந்து ஒற்றுக்கொள்கிறார் . இதைதொடர்ந்து பேசும் ஜனனி , மஹத்தின் இந்த செய்கையால் இவருக்கு இன்று ஜெயில் தண்டனை கொடுப்பதாக தெரிவிக்கிறார் . பின் ஜெயிலில் மஹத் இருக்கும் காட்சிகள் காட்டப்படுகிறது . அதில் தயவு செய்து வரும் சனிகிழமை வரை தன்னை ஜெயிலில் இருந்து எடுக்க வேண்டாம் என மனம் உருகி பிக்பாஸ்க்கு கோரிக்கை வைக்கிறார் மஹத் . மஹத் வைக்கும் கோரிக்கை ஏற்க்கப்படுமா . . ? இவரின் இந்த முடிவிற்கு காரணம் என்ன என்பதை பொறுத்திருந்து பார்ப்போம் .


டி20 லீக் தொடர்களை தொடர்ந்து கடந்த ஆண்டு முதல் 10 ஓவர்களை கொண்ட டி10 லீக் தொடர் ஆடப்பட்டு வருகிறது . இந்த ஆண்டு டி10 தொடர் ஐக்கிய அரபு அமீரகத்தில் நடந்துவருகிறது . 8 அணிகள் கலந்துகொண்டு ஆடும் இந்த தொடரில் உலகின் முன்னணி வீரர்களும் முன்னாள் வீரர்களும் கலந்துகொண்டு ஆடிவருகின்றனர் . நேற்று தொடங்கிய இந்த தொடர் டிசம்பர் 2ம் தேதி வரை நடக்கிறது . நேற்று இரண்டு போட்டிகள் நடந்தன . அதில் ஒரு போட்டியில் ஷேன் வாட்சன் தலைமையிலான சிந்திஸ் அணியும் பிரண்டன் மெக்கல்லம் தலைமையிலான ராஜ்பூட்ஸ் அணியும் மோதின . இந்த போட்டியில் முதலில் பேட்டிங் செய்த சிந்திஸ் அணி , ஷேன் வாட்சனின் அதிரடி பேட்டிங்கால் 10 ஓவர் முடிவில் 94 ரன்கள் எடுத்தது . 10 ஓவரில் 95 ரன்கள் என்ற இலக்குடன் ராஜ்பூட்ஸ் அணியின் தொடக்க வீரர்களாக ஆஃப்கானிஸ்தான் வீரர் ஷேஷாத்தும் மெக்கல்லமும் களமிறங்கினர் . முதல் ஓவரிலேயே அடித்து ஆட தொடங்கிய ஷேஷாத் , எதிரணியின் பந்துவீச்சை துவம்சம் செய்தார் . இதுபோன்றதொரு அதிரடி ஆட்டத்தை பார்த்திருக்க வாய்ப்பேயில்லை . வெறும் 16 பந்துகளில் 74 ரன்களை குவித்தார் ஷேஷாத் . 16 பந்துகளை எதிர்கொண்ட ஷேஷாத் , 8 சிக்ஸர்கள் மற்றும் 6 பவுண்டரிகளை விளாசினார் . மெக்கல்லமும் தன் பங்கிற்கு 8 பந்துகளில் 21 ரன்கள் அடிக்க , வெறும் 4 ஓவர்களிலேயே இலக்கை எட்டி வென்றது ராஜ்பூட்ஸ் அணி . நவாஸ் வீசிய முதல் ஓவரில் 20 ரன்கள் , ஜோஃப்ரா ஆர்ச்சர் வீசிய இரண்டாவது ஓவரில் 23 ரன்கள் , திசாரா பெரேரா வீசிய மூன்றாவது ஓவரில் மூன்று பவுண்டரிகள் மற்றும் மூன்று சிக்ஸர்கள் என மொத்தம் 30 ரன்கள் , நான்காவது ஓவரில் 23 ரன்கள் என மொத்தம் 4 ஓவரிலேயே 96 ரன்களை குவித்து வென்றது ராஜ்பூட்ஸ் அணி . ஷேஷாத்தின் ஆட்டம் ரசிகர்களின் கண்களுக்கு விருந்தாக அமைந்தது .


ஆர் . கே . நகர் தொகுதியில் , குக்கர் கோலம் வரையப்பட்டிருக்கும் வீடுகளுக்கு , டிடிவி தினகரன் தரப்பில் இருந்து குறிப்பிட்ட தொகை வழங்கப்பட்டு வருவதாகவும் , இதனால் , காலை மாலை நேரங்களில் குக்கர் கோலங்களை அதிகளவில் காண முடிகிறது . ஆர் . கே . நகரில் கடந்த மார்ச் மாதம் நடைபெறவிருந்த இடைத்தேர்தல் , பணப்பட்டுவாடா காரணமாக தேர்தல் ஆணையத்தால் நிறுத்தப்பட்டது . இதனைத் தொடர்ந்து ஆர் . கே . நகரில் தேர்தல் ஆணையத்தின் பலத்த கண்காணிப்போடு இடைத்தேர்தல் நடைபெற உள்ளது . ஆனாலும் , ஆணையத்தின் பலத்த கண்காணிப்பையும் மீறி , தொகுதியில் வாக்காளர்களுக்கு பணப்பட்டுவாடா நடப்பதாக இதுவரை நூற்றுக்கும் மேற்பட்ட புகார்கள் வந்துள்ளதாகசென்னை போலீஸ் கமிஷனர் கூறியுள்ளார் . அது மட்டுமல்லாது , ஆர் . கே . நகரில் இதுவரை லட்சக்கணக்கில் பணம் பறிமுதல் செய்யப்பட்டுள்ளது . அதிமுக மற்றும் டிடிவி தினகரன் ஆதரவாளர்கள் , வாக்காளர்களுக்கு பணம் கொடுத்ததாக கைதும் செய்யப்பட்டுள்ளனர் . நூதன முறையிலும் அதாவது , ஆர் . கே . நகர் மக்கள் தங்கள் பொருட்களை அடகு வைத்திருக்கும் சேட்டு கடையில் , அடகு பொருளின் சீட்டைக் கொடுத்தால் , அதனை தினகரன் ஆதரவாளர்கள் மீட்டு கொடுத்து விடுவதாகவும் கூறப்படுகிறது . ஆர் . கே . நகர் தொகுதியின் இடைத்தேர்தல் நிலவரம் கடந்த இரண்டு நாட்களுக்கு முன்பு இருந்த நிலை தற்போது தலைகீழாக மாறியுள்ளது . இதனை அடுத்து , டிடிவி தினகரன் , தனது தேர்தல் பணிகள் திட்டத்தை மாற்றியுள்ளதாக கூறப்படுகிறது . அதாவது ஆர் . கே . நகர் தொகுதியில் உள்ள வீட்டு வாசல்கள் மற்றும் படியில் குக்கர் கோலமிடும் வீடுகளுக்கு 500 ரூபாய் சென்று விடுவதாக கூறப்படுகிறது . தினகரன் தரப்பில் இருந்து 500 ரூபாய் வருவதை அடுத்து , தொகுதியில் உள்ள பலரின் வீடுகளில் காலை , மாலை நேரங்களில் குக்கர் கோலத்தை பார்க்க முடிகிறது . திமுக பிரமுகர்கள் வீடுகளைக் கவனித்துக் கொள்ளும்படி தினகரன் கூறியுள்ளாராம் . ஒரு தெருவில் 900 வாக்காளர்கள் இருந்தால் , அதில் 600 வாக்காளர்களைச் சரியாக தேர்வு செய்து கவனிக்க வேண்டியதை திருப்தியாக கவனிக்கவும் தினகரன் உத்தரவிட்டுள்ளாராம் . அந்தந்த தெரு ஆட்களே வேலை செய்வது போன்று , வாக்காளர்களுக்குத் தேவையானதை கவனிக்கவும் , முக்கியமானவர்களைத் தொகுதிக்கு வெளியில் வரவழைத்து கவனிக்க வேண்டிய விதத்தில் கவனித்து அனுப்ப வேண்டும் என்றும் தினகரன் கூறியுள்ளாராம் . தினகரனின் இந்த புது பிளான் . . . எந்த அளவுக்கு அவருக்கு வெற்றியை பெற்றுத்தரும் என்பதை பொறுத்திருந்து பார்ப்போம் . . . !


விவசாயிகளின் கடன் , மாணவர்களின் கல்விக் கடன் மற்றும் மகளிர் சுயஉதவிக்குழுக் கடன்களை தள்ளுபடி செய்ய வேண்டும் என திமுக தீர்மானம் நிறைவேற்றி அதிரடி உள்ளது . க்கள் , எம் . பி . க்கள் கூட்டத்தில் இரண்டு முக்கிய தீர்மானங்கள் நிறைவேற்றப்பட்டுள்ளன . க்கள் , எம் . பி . க்கள் கூட்டம் இன்று சென்னை அண்ணா அறிவாலயத்தில் நடைபெறுகிறது . திமுக தலைவர் மு . க . ஸ்டாலின் தலைமையில் நடந்த இந்தக் கூட்டத்தில் கஜா புயலால் உயிரிழந்தவர்கள் மற்றும் தற்கொலை செய்து கொண்டு உயிரிழந்தவர்கள் அனைவருக்கும் ஆழ்ந்த இரங்கல் தெரிவித்ததுடன் மௌன அஞ்சலி செலுத்தப்பட்டது . அப்போது இரு தீர்மானக்கள் நிறைவேற்றப்பட்டன . கஜா புயல் காரணமாக , காவிரி டெல்டா மாவட்டங்களான தஞ்சை , நாகை , திருவாரூர் , புதுக்கோட்டை , திருச்சி மற்றும் திண்டுக்கல் உள்ளிட்ட வேறு சில மாவட்டங்களும் இதுவரை காணாத மிகக் கடுமையான பாதிப்புக்குள்ளாகி , 65 பேருக்கும் மேல் உயிரிழப்பு ஏற்பட்டு , விவசாயிகள் தங்களின் வேளாண்மையைப் பறிகொடுத்து , மீனவர்கள் தங்கள் படகுகளை எல்லாம் இழந்து வாழ்வாதாரம் கேள்விக்குறியாகி பரிதவித்து நிற்கிறார்கள் . பாசனநீர் பிரச்சினை காரணமாக நெல் விவசாயத்திலிருந்து தென்னை விவசாயத்திற்கு மாறிய பல விவசாயிகள் , தாங்கள் வளர்த்த அனைத்து தென்னை மரங்களும் புயலால் முறிந்து விழுந்ததன் காரணமாக , தங்கள் எதிர்காலம் குறித்து மிகுந்த கவலையோடு இருக்கிறார்கள் . அதுபோலவே , மா , பலா , முந்திரி உள்ளிட்ட மரங்களை வளர்த்த விவசாயிகளுக்கு மிகுந்த பாதிப்புக்கு ஆளாகியிருக்கிறார்கள் . வீடுகளை இழந்துள்ள மக்கள் இன்னும் சகஜ நிலைக்குத் திரும்ப முடியாமல் சங்கடத்தில் தடுமாறிக் கொண்டிருக்கிறார்கள் . நவம்பர் 15ம் தேதி நள்ளிரவில் வீசிய பலத்த புயல் பாதிப்புகளால் இழந்த வாழ்க்கையை மீட்டு எடுக்க , நிவாரணங்கள் மற்றும் மீட்புப் பணிகளுக்கும் தேவையான “கஜா புயல் பேரிடர் நிதி” இன்றுவரை மத்திய பா . ஜ . க . அரசு வழங்காமல் தாமதிக்கிறது . பேரிடர் நிதியை உரிய காலத்தில் கேட்டுப் பெற முடியாத அ . தி . மு . க அரசு , பாராளுமன்றத்தில் பா . ஜ . க . விற்கு ஆதரவாக அமளியில் ஈடுபடுகிறதே தவிர , கஜா புயல் நிவாரணப் பணிகள் மற்றும் சீரமைப்புப் பணிகளை முற்றிலும் கிடப்பில் போட்டு மக்களை தினந்தோறும் போராட்டக் களத்தில் தள்ளியிருக்கிறது . தமிழக மக்களை மாற்றாந்தாய் மனப்பான்மையுடன் புறக்கணித்து வரும் மத்திய பா . ஜ . க . அரசுக்கும் , நிவாரணம் மற்றும் மீட்புப் பணிகளை முடக்கி வைத்துள்ள அ . தி . மு . க அரசுக்கும் இந்த மாவட்டச் செயலாளர்கள் - சட்டமன்ற , நாடாளுமன்ற உறுப்பினர்கள் மற்றும் நாடாளுமன்றத் தொகுதிப் பொறுப்பாளர்கள் கூட்டம் கடும் கண்டனத்தைத் தெரிவித்துக் கொள்கிறது . இனியும் எவ்வித தாமதமும் இன்றி உடனடியாக கஜா பேரிடர் நிதியை மத்திய அரசு வழங்கிட வேண்டும் எனவும் , புயல் பாதிப்புகளில் இருந்து மீண்டு மக்கள் சகஜ வாழ்க்கைக்குத் திரும்பவும் , காவிரி டெல்டா மாவட்டங்களில் கடும் பாதிப்புக்குள்ளாகியுள்ள விவசாயிகளின் கடன் , மாணவர்களின் கல்விக் கடன் மற்றும் மகளிர் சுயஉதவிக்குழுக் கடன்களை தள்ளுபடி செய்யவும் , அவர்களுக்கான நிவாரண உதவிகளை விரைவில் வழங்கவும் அ . தி . மு . க அரசு நடவடிக்கை எடுத்திட வேண்டும் என்று கூட்டம் வலியுறுத்தப்பட்டது .


மதராசபட்டினம் படத்தின் மூலமாக தமிழ் சினிமாவில் நடிகையாக காலடி எடுத்துவைத்தவர் லண்டன் நடிகை எமிஜாக்சன் . பின் வேலையில்லா பட்டதாரி , கெத்து , ஐ , மற்றும் 2 . 0 ஆகிய படங்களில் நடித்து முன்னணி நடிகையாக வலம் வந்துக்கொண்டிருக்கிறார் . இவருக்கு தொடர்ந்து பல தமிழ் படங்களில் நடிக்க வாய்ப்புகள் குவிந்து வந்ததால் சமீப காலமாக சென்னையிலேயே ஒரு அபார்ட்மெண்ட்டில் வசித்து வந்தார் . தற்போது இவருக்கு " சூப்பர் கேர்ள் " என்கிற ஹாலிவுட் சீரிஸில் நடிப்பதற்காக வாய்ப்பு கிடைத்துள்ளதால் அமெரிக்காவில் உள்ள லாஸ் ஏஞ்சல்ஸ் நகரில் உள்ளார் . இது குறித்து தற்போது ட்விட்டரில் பதிவிட்டுள்ள அவர் " 2018ல் இது தான் என் வீடு என வந்த 5 நிமிடத்தில் முடிவெடுத்துவிட்டேன் " என கூறியுள்ளார் . அதனால் அவர் இந்திய படங்களில் இனி நடிக்கும் வாய்ப்பு குறைவு என கூறப்படுகிறது . தென்னிந்திய மொழிகளில் ரீமேக் ஆகும் குயீன் படத்தில் கமிட் ஆகியிருந்த எமி சமீபத்தில் இந்த படத்தில் இருந்து விலகினார் என்பது குறிப்பிடத்தக்கது .


இயக்குனர் செல்வராகவன் இயக்கத்தில் , நடிகர் தனுஷ் , சோனியா அகர்வால் மற்றும் சுதீப் சராங்கி நடித்து கடந்த 2003 ஆம் ஆண்டு வெளியான திரைப்படம் ' காதல் கொண்டேன் ' . இந்த படத்தில் நடித்த சுதீப் சாரங்கி தற்போது லேடிஸ் கெட்டப்பில் உள்ள ஒரு புகைப்படத்தை வெளியிட்டுள்ளார் . இதை பார்த்து பல ரசிகர்கள் இவர் பெண்ணாக மாறி விட்டாரா என ஒரு நிமிடம் ஆடியே போய் விட்டனர் . பின்புதான் தெரிந்தது தற்போது இவர் நடித்துக் கொண்டிருக்கும் பாலிவுட் திரைப்படத்தில் பெண்ணாக அவர் நடிக்கிறார் என்று . சுதீப் சாரங்கிஃ பிரபல பாலிவுட் நடிகரான சுதீப் சாரங்கி , காதல் கொண்டேன் திரைப்படத்தின் மூலம் தமிழில் அறிமுகமானவர் இதை தொடர்ந்து ஒரு சில தமிழ் படங்களிலும் நடித்துள்ளார் . மேலும் ஹிந்தியில் ஒளிபரப்பான தொலைக்காட்சி தொடரிலும் நடித்துப் பிரபலமானவர் . பெண் வேடம்ஃ பாலிவுட் திரைப்படங்களில் தற்போது நடித்து வரும் இவர் , பெண் வேடம் போட்டு , ஆளே அடையாளம் தெரியாமல் மாறியுள்ளார் . ஆரம்பத்தில் இவருடைய புகைப்படத்தை பார்த்த பல ரசிகர்கள் சுதீப் பெண்ணாக மாறிவிட்டாரா என அதிர்ச்சியில் உறைந்து விட்டார்களாம் . பின் அது படத்திற்காக அவர் ஏற்றுக்கொண்ட கதாப்பாத்திரம் என தெரிந்ததும் தொடர்ந்து தங்களுடைய பாராட்டுக்களை தெரிவித்து வருகின்றனர் .


ஒரே நேரத்தில் பல படங்களில் நடித்தாலும் , ஒவ்வொரு படத்திலும் பெயர் வாங்கும் அந்த வித்தியாச நடிகர் மீது வில்லங்கமான புகார் . தெரிந்த சில பெண்களுக்கு ராத்திரி 12 மணிக்கு பெல் போன் போட்டு நீண்ட நேரம் பேசுகிறாராம் . " அவர் நிதானத்துலதான் போசுகிறாரா என்று தெரியல என சில புலம்பிகிறார்களாம் பாதிக்கப்பட்டவர்கள் . பட்டம் படத்தில் அறிகமான நடிகை , முன்னணி நடிகர்களிடம் நெருக்கமாகப் பழகிவந்தார் . திருமணத்திற்குப் பிறகு தற்போது நாசுக்காக விலகிச் செல்கிறாராம் . காரணம் கேட்டால் , " என் கணவர் என் மீது சந்தேகப்படவில்லை . முழுமையான சுதந்திரம் கொடுத்திருக்கிறார் . அவருக்கு நம்பிக்கை துரோகம் செய்ய மாட்டேன் " என்று சாமர்த்தியமாக சமாளிக்கிறாராம் . " சலோ ' படம் மூலம் தெலுங்கில் அறிமுகமான நநடிகை ராஷ்மிக்கா மந்தனாவுக்கு அந்த படம் நல்ல பெயரை வாங்கி கொடுத்தது . அதன் பிறகு நடித்த ' கீதா கோவிந்தம் ' படமும் ஹிட் அடிக்க , ராஷ்மிகாவுக்கு தற்போது வாய்ப்புகள் குவிகின்றதாம் . அதனால் தன சம்பளத்தையும் அவர் உயர்த்திவிட்டார் . நெப்போலியன் என்ற தெலுங்குப் படத்தின் தமிழ் ரீமேக்கில் நடித்து வருகிறார் விஜய் ஆண்டனி . இந்த படத்தில் இவருக்கு ஜோடியாக நடிக்க வைக்க முன்னணி ஹீரோயின்களிடம் பேச்சு வார்த்தை நடைபெற்று வருகிறதாம் . மிஷ்கின் இயக்கத்தில் உதயநிதி , அதிதி ராவ் நடிக்கும் படத்துக்கு ' சைக்கோ ' எனப் பெயரிட்டுள்ளனர் . கிரைம் ஜானரில் உருவாகவிருக்கும் இப்படத்தில் நித்தியா மேனன் , இயக்குனர் ராம் ஆகியோர் முக்கியமான கேரக்டர்களில் நடிக்கிறார்கள் . விஜய் சேதுபதி , சமந்தா நடித்திருக்கும் ' சூப்பர் டீலக்ஸ் படத்தின் டப்பிங் பணிகள் நிறைவடைந்துள்ளன . தியாகராஜன் குமாரராஜா , இயக்கியிருக்கு இப்படத்தை திரைப்பட விழாக்களுக்கு அப்பிய பின்னரே , தியேட்டர்களில் ரிலீஸ் செய்ய போகிறார்களாம் . ' பத்வாவாதி ' படத்திற்குப் பிறகு இந்தப் படத்திலும் கமிட் ஆகாமல் இருந்த தீபிகா படுகோன் , தற்போது ' XXX ' ஹாலிவுட் படத்தில் நடிக்க ஒப்பந்தமாகி இருக்கிறார் . இதில் வாங்கி யுவான் என்கிற சீன நடிகரும் இந்த படத்தில் நடிக்க கமிட் ஆகியிருக்கிற . நடிகை மஹிமா நம்பியார் அவரால் மறக்க முடியாத ஒரு புகைப்படத்தை வெளியிட்டுள்ளார் . இவரும் நடிகை சனுஷாவும் , ரொம்ப க்ளோஸ் பிரண்ட்ஸ் , எங்க போனாலும் ஒன்றாகத்தான் செல்வார்களாம் . ' கொடிவீரன் ' ப்ரோமோஷன் டைம்ல காஸ்ட்யூம் மாத்துவதற்கு ஒரு ரூம்முக்குள் சென்று நெடு நேரம் ஆகியும் வெளியே வராமல் செல்ஃபீ எடுப்பதில் தீவிரமாக இருந்தார்களாம் . உள்ளே சென்ற இவர்களை காணோம் என்று அவருடைய அம்மா , கதவை தட்டி அலுத்து போய் பின் கதையின் மேலே ஏறி பார்த்தபோது எடுக்கப்பட்ட புகைப்படம் தான் அது .


நடிகராக தமிழ் திரையுலகத்திற்கு அறிமுகம் கொடுத்த தனுஷ் , தற்போது பாடலாசிரியர் , பாடகர் , இயக்குனர் என பல ரூபத்தில் தன்னுடைய திறமையை நிரூபித்து வருகிறார் . தன்னுடைய அப்பா கஸ்தூரி ராஜா வழியிலேயே தன் முதல் படத்தை நடிகர் ராஜ் கிரணை வைத்து இயக்கியிருக்கிறார் . இந்த படத்தை பார்த்துவிட்டு ஏற்கனவே ரஜினி வாழ்த்தியாக செய்திகள் வெளிவந்ததை நம் தளத்திலேயே கூறி இருந்தோம் . இந்நிலையில் இந்த படத்தின் பிரீமியர் ஷோ இன்று திரையிடப்பட்டது . திரைப்படத்தை பார்த்தவர்கள் அனைவரும் தனுஷை வாழ்த்தி வருகின்றனர் . பலர் நல்ல கருத்துக்களை வெளியீட்டதை ட்விட்டரில் காண முடிந்தது . தற்போது இயக்குனர் கே . வி . ஆனந்த் தனுஷுக்கு வாழ்த்துக்களை தெரிவித்துள்ளார் . மேலும் ட்விட்டர் மூலம் படத்தை பார்த்த பலர் , ராஜ் கிரண் நடிப்பு மற்றும் படக்குழுவினரை வாழ்த்தி வருகின்றனர் .


சட்டப் பேரவையை நோக்கி சசிகலா ஆதரவு எம்எல்ஏக்கள்…வெற்றி பெறுவாரா எடப்பாடி… தமிழக சட்டப் பேரவையில் இன்று நடைபெறவுள்ள சிறப்பு கூட்டத்தில் முதலமைச்சர் எடப்பாடி பழனிசாமி , நம்பிக்கை வாக்கெடுப்பு கோர உள்ளார் . இதில் கலந்து கொள்ள அவரது ஆதரவு எம்எல்ஏக்கள் சென்னை நோக்கி வந்து கொண்டிருக்கினறனர் . ஒரு அமைச்சர் காரில் 3 எம்எல்ஏக்கள் வீதம் சென்னைக்கு காரிலேயே கிளம்பியுள்ளனர் . எடப்பாடி பழனிச்சாமி அரசுக்கு பெரும்பான்மை எம் . எல் . ஏக்கள் ஆதரவு உள்ளதா என்பதை அறிந்துகொள்ள , சட்டப் பேரவையில் நம்பிக்கை வாக்கெடுப்பு நடத்த ஆளுநர் வித்யாசாகர் ராவ் உத்தரவிட்டார் . நம்பிக்கை வாக்கெடுப்பு நடத்த 15 நாட்கள் அவகாசம் கொடுத்திருந்தாலும் பிப் 18 ( இன்று ) தனது பெரும்பான்னைமயை நிரூபிக்க தயார் என எடப்பாடி அறிவித்தார் . இந்நிலையில் இன்ற காலை 11 மணிக்கு சிறப்பு சட்டசபை கூட்டம் கூட்டப்பட்டு , நம்பிக்கை வாக்கெடுப்பு நடைபெற உள்ளது . சட்டப்பேரவையில் மொத்தம் 234 இடங்கள் உள்ளன . ஆர் . கே . நகரிலிருந்து தேர்ந்தெடுக்கப்பட்டிருந்த ஜெயலலிதா மறைந்துவிட்டதால் தற்போது சட்டசபை பலம் 233 ஆக உள்ளது . இதில் சரிபாதிக்கும் மேற்பட்ட எம்எல்ஏக்கள் ஆதரவு பெறுபவரே முதலமைச்சராக பொறுப்பேற்க முடியும் . அதன்படி , குறைந்தபட்சமாக 117 எம்எல்ஏக்கள் ஆதரவு எடப்பாடி பழனிச்சாமிக்கு தேவைப்படுகிறது . அதிமுகவுக்கு தற்போது சபாநாயகர் தனபாலையும் சேர்த்து 135 உறுப்பினர்கள் பலம் உள்ளது . இதில் எடப்பாடி பழனிச்சாமிக்கு 124 எம் . எல் . ஏக்கள் ஆதரவு இருப்பதாக அவர் ஆளுநரிடம் பட்டியல் அளித்திருந்தார் . ஆனால் இன்று காலை கூவத்துரில் இருந்து கோவை வடக்கு தொகுதி எம்எல்ஏ அருண்குமார் தப்பிஓடிவிட்டார் , அவர் வாக்குப்பதிவை புறக்கணிக்கப் போதாக அறிவித்துள்ளார் . ஓபிஎஸ் அணியில் அவர் உட்பட 11 எம் . எல் . ஏக்கள் உள்ளனர் . எடப்பாடி பழனிச்சாமி அணியிலிருந்து குறைந்தது 7 எம் . எல் . ஏக்கள் அவருக்கு எதிராக திரும்பினாலும் ஆட்சி கலைய வாய்ப்புள்ளது . ஒருவேளை ஒரே ஒரு ஓட்டு வெற்றி - தோல்வியை தீர்மானிக்கும் என்ற நிலை ஏற்படுமானால் அப்போது தனபால் தனது வாக்கை பதிவு செய்யலாம் . அவர் பெரும்பாலும் எடப்பாடிக்கு ஆதரவாகவே வாக்களிப்பார் என தெரிகிறது . நியமன உறுப்பினர்கள் நம்பிக்கை வாக்கெடுப்பில் ஓட்டு போடுவதில்லை ஆனாலும் சபாநாயகர் நினைத்தால் அவரை வாக்களிக்கசெய்ய முடியும் . இப்படி ஒரு இக்கட்டான சூழ்நிலையில் இன்று நடைபெறவுள்ள நம்பிக்கை வாக்கெடுப்பில் எடப்பாடி கரையேறுவாரா ? இன்றும் 2 மணி நேரத்தில் தெரியும் .


மறைந்த முன்னாள் முதலமைச்சர் கருணாநிதியின் மறைவை தொடர்ந்து பல்வேறு அரசியல் கட்சி தலைவர்களும் , பிரமுகர்களும் அவருடைய சமாதிக்கு அஞ்சலி செலுத்தி வருகின்றனர் . தினந்தோறும் மக்கள் கூட்டம் கலைஞர் கருணாநிதியின் சமாதிக்கு படையெடுத்த வண்ணம் உள்ளனர் . மேலும் , கலைஞர் கருணாநிதியின் மறைவிற்கு பல்வேறு அமைப்பினர் அவர்களது அமைப்பின் சார்பாக தினந்தினம் நினைவேந்தல் நிகழ்ச்சியினை மேற்கொண்டு வருகின்றனர் . இந்நிலையில் , இன்று தென்னிந்திய நடிகர் சங்கத்தின் சார்பாக மறைந்த முன்னாள் முதல்வர் கலைஞர் அவர்களுக்கு நினைவேந்தல் நிகழ்ச்சி மேற்கொள்ளப்பட்டது . அந்த நிகழ்ச்சியில் அனைத்து நடிகர்களும் பங்குபெற்றனர் . திமுகவின் செயல் தலைவர் ஸ்டாலின் அவர்களும் இந்த நிகழ்ச்சியில் கலந்துகொண்டார் . நடிகர் ரஜினி அவர்களும் இந்த நிகழ்ச்சியில் கலந்துகொண்டார் . நிகழ்ச்சியில் கலந்துகொண்ட ரஜினிகாந்தும் , செயல் தலைவர் ஸ்டாலினும் அருகருகே அமர்ந்திருந்தனர் . நினைவேந்தல் நிகழ்ச்சியில் பேசிய ரஜினிகாந்த் அவர்கள் , " கருணாநிதி நல்லடக்கம் செய்யும் போது முதல்வர் எடப்பாடி ஏன் மெரினாவிற்கு வரவில்லை ? " என்ற கேள்வியை எழுப்பினார் . நடிகர் ரஜினிகாந்த் , கலைஞர் கருணாநிதி மருத்துவமனையில் இருந்தபொழுதும் , இறந்த அன்று கோபாலபுரத்து வீட்டிலும் , பிறகு ராஜாஜி ஹால் என அவருடைய உடல் வைக்கப்பட்டிருந்த அனைத்து இடங்களுக்கும் சென்று அஞ்சலி செலுத்தினார் என்பது குறிப்பிடத்தக்கது .


இங்கிலாந்துக்கு எதிரான தொடரை இழந்ததற்கு , பேட்ஸ்மேன்கள் தான் காரணம் என இந்திய அணியின் முன்னாள் அதிரடி வீரர் வீரேந்திர சேவாக் குற்றம்சாட்டியுள்ளார் . இந்தியா இங்கிலாந்து இடையேயான மூன்று ஒருநாள் போட்டிகள் கொண்ட தொடரை 2 - 1 என இங்கிலாந்து அணி வென்றது . முதல் இரு போட்டிகளில் இரு அணிகளும் தலா ஒரு போட்டியில் வெற்றி பெற்றிருந்தன . தொடரை வெல்வது எந்த அணி என்பதை தீர்மானிக்கும் போட்டியான கடைசி ஒருநாள் போட்டியில் , இந்திய அணியின் சொதப்பலான பேட்டிங்கால் இங்கிலாந்து அணி எளிமையாக வெற்றி பெற்றது . இந்த போட்டியில் முதலில் பேட்டிங் செய்த இந்திய அணியின் ரோஹித் சர்மா சோபிக்கவில்லை . கோலியும் தவானும் நன்றாக பார்ட்னர்ஷிப் அமைத்து ஆடிக்கொண்டிருந்தபோது தவான் ரன் அவுட் ஆனார் . வந்தவுடனே சிறப்பாக ஆடத்தொடங்கிய தினேஷ் கார்த்திக்கும் நிலைக்கவில்லை . ரெய்னா வந்தவுடனே சென்றுவிட்டார் . தனக்கே உரிய பாணியில் சிறப்பாக ஆட்டத்தை எடுத்து சென்ற கோலி , அடில் ரஷீத்தின் அருமையான பவுலிங்கில் வெளியேறினார் . இரண்டாவது போட்டியில் ஆடியதுபோலவே மந்தமாக ஆடிய தோனி , 66 பந்துகளுக்கு 42 ரன்கள் எடுத்து வெளியேறினார் . இறுதியில் இந்திய அணி 256 ரன்கள் மட்டுமே எடுத்தது . நல்ல பேட்டிங் வரிசையை கொண்ட இங்கிலாந்து அணிக்கு இந்த ஸ்கோர் எந்தவிதமான அழுத்தத்தையும் கொடுக்கவில்லை . எளிதாக இலக்கை எட்டி இங்கிலாந்து வெற்றி பெற்றது . இந்திய அணி தொடரை இழந்தது . இதுதொடர்பாக பேசியுள்ள இந்திய அணியின் முன்னாள் தொடக்க வீரர் வீரேந்திர சேவாக் , இந்திய அணி தோற்றதற்கு குறைவான ரன்கள் எடுத்ததே காரணம் . 30 - 40 ரன்கள் குறைவாக எடுக்கப்பட்டது . பேட்ஸ்மேன்கள் இன்னும் சிறப்பாக ஆடியிருக்க வேண்டும் . தோனி , கோலி , ரோஹித் , தவான் ஆகியோர் இன்னும் சிறப்பாக ஆடி ரன்களை குவித்திருந்தால் , பவுலர்களால் எதிரணிக்கு நெருக்கடியை கொடுத்திருக்க முடியும் . எனவே இந்த தோல்விக்கு பேட்ஸ்மேன்கள் தான் காரணம் என சேவாக் பகிரங்கமாக தெரிவித்தார் . மேலும் தோனி குறித்து பேசிய சேவாக் , தோனியும் தினேஷ் கார்த்திக்கும் இறுதி வரை நின்று ஆடியிருந்தால் , முடிவு வேறு மாதிரியாக இருந்திருக்கும் . இப்போது இருப்பது பழைய தோனி இல்லை . தோனியால் பழைய ஆட்டத்தை ஆட முடியாததற்கு வயதும் ஒரு காரணி என சேவாக் தெரிவித்துள்ளார் .


தேர்தல் அதிகாரிகளை சந்திக்க வரவில்லை என்றும் அவர்களிடம் நேரமும் கேட்கப்படவில்லை என்றும் மைத்ரேயன் எம் . பி தெரிவித்துள்ளார் . அதிமுக இரண்டாக பிரிந்ததையடுத்து நாங்களே உண்மையான அதிமுக என்று இரு தரப்பும் டெல்லி தேர்தல் ஆணையத்தில் பிரமாண பத்திரங்களை தாக்கல் செய்தனர் . இதைதொடர்ந்து பலதரப்பட்ட பேச்சுவார்த்தைக்கு பிறகு இரு அணியும் ஒரு அணியாக ஒன்று சேர்ந்துள்ளது . இந்நிலையில் , நேற்று முதலமைச்சர் எடப்பாடி பழனிசாமி தலைமையில் நிர்வாகிகள் கூட்டம் நடைபெற்றது . அதில் துணை முதலமைச்சர் ஒ . பன்னீர்செல்வம் உட்பட ஏராளமானோர் கலந்து கொண்டனர் . அப்போது சசிகலா தினகரனுக்கு எதிராக 4 தீர்மானங்கள் நிறைவேற்றப்பட்டன . அதாவது இரட்டை இலையையும் கட்சியையும் மீட்பதாக தீர்மானம் நிறைவேற்றப்பட்டது . அதற்காக தேர்தல் ஆணையத்தில் கொடுத்த பிரமாண பத்திரங்களை திரும்ப வாங்குவது என்ற முடிவு எடுக்கப்பட்டது . பி , முன்னாள் எம் . பி மனோஜ் பாண்டியன் உள்ளிட்டோர் டெல்லியில் முகாமிட்டுள்ளனர் . இந்நிலையில் , செய்தியாளர்களை சந்தித்த மைத்ரேயன் எம் . பி , தேர்தல் அதிகாரிகளை சந்திக்க வரவில்லை என்றும் அவர்களிடம் நேரமும் கேட்கப்படவில்லை என்றும் தெரிவித்தார் . மேலும் சட்ட வல்லுநர்களுடனும் , நண்பர்களுடன் , அமைச்சர்களுடன் கலந்து ஆலோசித்தே அடுத்த கட்ட முடிவு எடுக்கப்படும் எனவும் அவர் தெரிவித்தார் .


எடப்பாடியும் , பன்னீரும் கவலையுடன் எதிர்பார்த்துக் கொண்டிருந்த அந்த நாள் வந்தேவிட்டது . யெஸ் ! தனிக்கட்சி துவக்குகிறார் தினகரன் . குக்கர் சின்னத்தை அவருக்கு ஒதுக்கிட தேர்தல் கமிஷனுக்கு நீதிமன்றம் உத்தரவிட்டதைத் தொடர்ந்துதான் இந்த அதிரடியில் குதித்திருக்கிறார் . மதுரை மேலூரில் கூடிய விரைவில் தினகரனின் புதுக்கட்சி மேளச்சத்தம் கேட்கப் போகிறது . இது தமிழக அரசியலில் ஏதேனும் பிரளயத்தை உருவாக்குமா என்று சிலர் கேட்கலாம் ! . . . அ . தி . மு . க . வில் நிச்சயம் களேபரத்தை உருவாக்கும் . காரணங்கள் . . . * தினகரன் சாதாரண அதிருப்தியாளராக இருந்த போதே மதுரை மேலூரில் அவர் நடத்திய எம் . ஜி . ஆர் . நூற்றாண்டு விழா கூட்டத்துக்கு பல்லாயிரக்கணக்கில் குவிந்தனர் தொண்டர்கள் . இப்போது அவர் சிட்டிங் எம் . எல் . ஏ . , இரட்டை இலையையே முடக்கிய குக்கர் சின்னம் இப்போது அவரது கைகளுக்குள் வந்துவிட்டது ஆக இத்தனை சக்ஸஸ் செண்டிமெண்டுகளுடன் அவர் துவக்கும் புதுக்கட்சி தமிழக அரசியலை அலறவிடும் என்பது அரசியல்வாதிகளின் நம்பிக்கை . * 18 எம் . எல் . ஏ . க்கள் தகுதி நீக்க தீர்ப்பு விவகாரத்தில் தினகரனுக்கு சப்போர்டீவாகவே தீர்ப்பு வருமென எதிர்கட்சியான தி . மு . க . கூட சொல்லி வருவதால் சூழ்நிலை ஒட்டுமொத்தமாக தினகரனுக்கு சாதகமாக இருக்கிறது . * ஒருவேளை தினகரனுக்கு சாதகமாகவே தீர்ப்பு வந்து ! ஆட்சி கலைந்தால் , அ . தி . மு . க . வின் இரண்டாம் கட்ட நிர்வாகிகள் மற்றும் தொண்டர்கள் தினகரனை நோக்கி ஓடி அவரது புது கட்சியில் ஐக்கியமாவார்கள் . ஆனால் முதல் நிலை நிர்வாகிகளால் பலவீனமான அ . தி . மு . க . வில் அமர்ந்து கொண்டு எதுவும் செய்யவும் முடியாது , இந்த கட்சியை விட்டு தினகரனின் புதுக்கட்சியில் போய் சேரவும் தன்மானம் இடம் கொடுக்காது . * தீர்ப்பு தினகரனுக்கு எதிர்மறையாக வந்தாலும் கூட 18 தொகுதிகளிலும் இடைத்தேர்தலை தன் சொந்த புது கட்சியின் வாயிலாக எதிர்ப்பார் . ஏற்கனவே மக்கள் மத்தியில் அதிருப்தியை சம்பாதித்து வைத்திருக்கும் அ . தி . மு . க . இடைத்தேர்தலில் நிச்சயம் தினகரனிடம் அடிவாங்குமென்பது அரசியல் பார்வையாளர்களின் கணக்கு . அப்படியே இடைத்தேர்தலை தள்ளிப்போட்டாலும் கூட உள்ளாட்சி மற்றும் நாடாளுமன்ற தேர்தல்களை நடத்தியே ஆக வேண்டும் . அப்போது தினகரனின் புதுக்கட்சியானது அ . தி . மு . க . வுக்கு பெரும் சிம்ம சொப்பனமாக இருக்கப்போவது உறுதி . * என்னதான் கமலும் , ரஜினியின் கட்சி ஆரம்பித்து பரபரப்பைக் கிளப்பினாலும் அவர்கள் அரசியலில் பூஜ்ஜியத்திலிருந்துதான் துவக்க வேண்டும் . அவர்களோடு தோள் கொடுத்து நிற்கும் நிர்வாகிகளும் அரசியல் கத்துக் குட்டிகள்தான் . அவர்களையெல்லாம் வைத்து எதையும் சாதித்துவிட முடியாது . எனவே அரசியலில் பழம் தின்று விதையிட்ட பெரும் ஆளுமைகளை கொண்ட தினகரன் அணியானது பெருவாரியாக தேர்தலில் அரசியல் ஆதிக்கம் செலுத்தும் . இதை புது முகங்கள் தாக்குப்பிடிப்பது சிரமமே . * அ . தி . மு . க . வை வீழ்த்திட வேண்டும் என்பதை ஸ்டாலினும் , தினகரனும் ஒரே குறிக்கோளாக வைத்துள்ளனர் . அ . தி . மு . க . எனும் கட்சியில் தினகரன் இருக்கும் நிலையில் அவரோடு நேரடியாகவோ அல்லது மறைமுகமாகவோ கைகோர்க்க ஸ்டாலினுக்கு தயக்கம் இருக்கலாம் . ஆனால் தினகரனின் கட்சியானது தனிக்கட்சி எனும் நிலையில் ஸ்டாலினுக்கு அந்த தயக்கங்கள் இருக்கப்போவதில்லை . இதையெல்லாம் தாண்டி இது நாள் வரை கட்சி இல்லாமலிருந்ததால்தான் தினகரனிடம் அ . தி . மு . க . விலுள்ள அதிருப்தியாளர்கள் இணையவில்லை . ஆகவே சுயேட்சை எம் . எல் . ஏ . தினகரனின் புதுகட்சியானது ஆளுங்கட்சியானாலும் ஆச்சரியமே இல்லை ! என்பதே அரசியல் விமர்சகர்களின் வாதம் .


இந்தியன் சூப்பர் லீக் ( ஐஎஸ்எல் ) கால்பந்து போட்டியின் 15 - வது ஆட்டத்தில் சென்னையின் எஃப்சி அணி 1 - 0 என்ற கோல் கணக்கில் எஃப்சி புணே சிட்டி அணியை வீழ்த்தி தனது இரண்டாவது வெற்றியை தொட்டது . இந்தியன் சூப்பர் லீக் ( ஐஎஸ்எல் ) கால்பந்து போட்டியின் 15 - வது ஆட்டம் புணே நகரில் நேற்று மாலை நடைபெற்றது . இந்த ஆட்டத்தில் சென்னை கேப்டன் ஹென்ரிக் செரீனோ கோல் அடித்து அணியின் வெற்றிக்கு வழிவகுத்தார் . விறு விறுப்பாக நடைபெற்ற இந்த ஆட்டத்தில் தொடக்கம் முதலே சென்னை - புணே அணிகள் ஒன்றுக்கொன்று சவாலளிக்கும் விதத்தில் விளையாடின . இரு அணிகளின் பின்கள வீரர்களும் விட்டுக் கொடுக்காமல் விளையாடியதால் முதல் பாதி ஆட்டம் கோல் இன்றி முடிந்தது . பின்னர் தொடங்கிய 2 - வது பாதியில் கோல் இன்றி தொடர்ந்த ஆட்டத்துக்கு 82 - ஆவது நிமிடத்தில் முற்றுப்புள்ளி வைத்தார் சென்னை கேப்டன் ஹென்ரிக் செரீனோ . அணியின் சக வீரர் அடித்த பந்தை மிகச் சரியான தருணத்தில் பாய்ந்து , மிகத் துல்லியமாக தலையால் முட்டி அவர் கோலடித்தார் . இதனால் கடைசி நேரத்தில் சென்னை 1 - 0 என முன்னிலை பெற்று புணேவுக்கு நெருக்கடி கொடுத்தது . எஞ்சிய நேரத்தில் எவ்வளவு முயன்றும் , சென்னையின் தடுப்பை தாண்டி புணேவால் தனது கோல் வாய்ப்பை எட்ட இயலவில்லை . இதனால் இறுதியில் சென்னை 1 - 0 என்ற கோல் கணக்கில் வென்றது .


தி . மு . க . தலைவர் கருணாநிதி 6வது நாளாக சென்னை ஆழ்வார்பேட்டையில் உள்ள காவேரி மருத்துவ மனையில் சிகிச்சை பெற்று வருகிறார் . கடந்த வெள்ளிக்கிழமை நள்ளிரவு சிகிச்சைக்காக அழைத்து செல்லப்பட்டார் . இந்நிலையில் கடந்த ஞாயிற்றுக்கிழமை இரவு கருணாநிதி உடல்நிலை மோசமானதை தொடர்ந்து , திடீரென தொண்டர்கள் கலங்கிபோயினர் . இந்தநிலையில் டாக்டர்கள் அளித்த தீவிர சிகிச்சையின் பலனாக கருணாநிதி உடல்நிலையில் முன்னேற்றம் ஏற்பட்டது . தற்போது ஒவ்வொரு நாளும் கருணாநிதியின் உடல் நலம் குறித்து விசாரிக்க பல்வேறு அரசியல் வாதிகள் மட்டும் தமிழ் சினிமா பிரபலங்கள் வந்து திமுக தலைவர் கருணாநிதி உடல் நலம் குறித்து நலம் விசாரித்து செல்கினறனர் . அந்த வகையில் இதுவரை குடியரசுத் துணைத் தலைவர் வெங்கய்யா நாயுடு , ஆளுநர் பன்வாரிலால் புரோகித் , முதலமைச்சர் எடப்பாடி பழனிசாமி , துணை முதலமைச்சர் ஓபிஎஸ்அகில இந்திய காங்கிரஸ் தலைவர் ராகுல்காந்தி , கேரள முதலமைச்சர் பினராயு விஜயன் , கமல் , ரஜினிகாந்த் , விஜய் , அஜித் , சிவகார்த்திகேயன் , உள்ளிட்ட பலர் நேரடியாக காவேரி மருத்துவ மனைக்கு வந்து நலம் விசாரித்து சென்றனர் . இந்நிலையில் பல தமிழ் திரைப்படங்களில் , சிறு காமெடி ரோல்களில் நடித்து பிரபலமான , நடிகர்கள் ' கிங் காங் ' , ' முத்து காளை ' , ' போண்டா மணி ' உள்ளிட்டோர் திமுக தலைவர் கருணாநிதியை சந்திக்க காவேரி மருத்துவ மனைக்கு வந்து , கலைஞர் கருணாநிதியின் உடல் நலம் குறித்து திமுக செயல் தலைவர் ஸ்டாலினிடம் விசாரித்தனர் . பின் செய்தியாளர்களிடம் பேசிய இவர்கள் , தற்போது கலைஞர் கருணாநிதி நலமுடன் உள்ளதாகவும் , தாங்கள் கருணாநிதியின் கைகளால் எழுதப்பட்ட பராசக்தி படத்தின் வசனத்தை பேசி தான் நடிக்க வந்தோம் . அவர் பூரண உடல் நலம் பெற்று அடுக்கு மொழியில் தமிழ் பேச வேண்டும் என தெரிவித்தனர் .


தமிழகம் முழுவதும் விவசாயிகளுக்கு ஆதரவாக போராட்டம் நடத்தப்போவதாக திமுக செயல் தலைவர் மு . க . ஸ்டாலின் அறிவித்தார் . அதன்பேரில் இன்று மாநிலம் முழுவதும் கடையடைப்பு உள்பட பல்வேறு போராட்டங்கள் நடந்து வருகின்றன . இந்த போராட்டத்துக்கு திமுக , காங்கிரஸ் , விடுதலை சிறுத்தைகள் கட்சி , மார்க்சிஸ்ட் கம்யூனிஸ்ட் , இந்திய கம்யூனிஸ்ட் உள்பட பல்வேறு கட்சிகள் ஆதரவு தெரிவித்துள்ளன . இதையொட்டி சில இடங்களில் மட்டும் அரசு பஸ்கள் இயக்கப்படுகின்றன . பெரும்பாலான தனியார் பஸ்கள் இயங்கவில்லை . ஆட்டோக்களும் ஓடவில்லை . இதனால் , பொதுமக்கள் சிரமம் அடைந்துள்ளனர் . இந்நிலையில் , தொழில் நகரமான கோவையில் சிறு , குறு தொழில் நிறுவனங்களின் வேலை நிறுத்தத்தால் ரூ . 100 கோடி வர்த்தகம் பாதிப்படைந்துள்ளதாக கூறப்படுகிறது . விவாசாயிகளுக்கு ஆதரவாக 40 ஆயிரத்துக்கு மேற்பட்ட நிறுவனங்கள் உற்பத்தியை நிறுத்தியுள்ளன . அறிவிப்பின்றி சில பெரிய நிறுவனங்களும் முழு அடைப்பு போராட்டத்தில் பங்கேற்றுள்ளன .


பாரதிய ஜனதா கட்சி ஆட்சிக்கு வந்தால் வெளிநாட்டில் உள்ள கறுப்பு பணத்தை மீட்டு மக்கள் ஒவ்வொருவரின் வங்கி கணக்கிலும் ரூ . 15 லட்சம் அளிப்பதாக கடந்த நாடாளுமன்ற தேர்தலில் வாக்குறுதியை அள்ளி வீசினார் . இது தொடர்பாக பல்வேறு அரசியல் கட்சிகள் விமர்சனம் செய்து வருகின்றனர் . இந்நிலையில் மத்திய கப்பல் மற்றும் சாலை போக்குவரத்துத்துறை மத்திய அமைச்சர் நிதின் கட்கரி விளக்கமளித்துள்ளார் . இவரது இந்த பேச்சு தேசிய அரசியலில் சர்ச்சையை ஏற்படுத்தியுள்ளது . சமீபத்தில் நிதின் கட்காரி மற்றும் காலா பட வில்லன் நடிகர் நானா படேகர் ஆகியோர் பங்கேற்ற தொலைக்காட்சி நிகழ்ச்சி ஒன்று கடந்த 4 மற்றும் 5 - ம் தேதிகளில் ஒளிபரப்பானது . அந்த நிகழ்ச்சியில் நிதின் கட்காரி பேசுகையில் கடந்த தேர்தலின் போது நாங்கள் ஆட்சிக்கு வருவோம் என எதிர்ப்பார்க்கவில்லை , அதனாலேயே நாங்கள் பெரிய வாக்குறுதிகளை அளித்தோம் . ஆனால் இப்போது நாங்கள் ஆட்சிக்கு வந்து விட்டோம் . நாங்கள் அளித்த வாக்குறுதிகளை மக்கள் நினைவில் வைத்துள்ளார்கள் . அதனால் தான் நாங்கள் அதுபற்றி கேட்டால் சிரித்து விட்டு , நகர்ந்து விடுகிறோம் என்று நிதின் கட்காரி கூறியுள்ளார் . நிதின் கட்கரியின் இந்த பேட்டியை இணையத்தில் வைராகி வருகிறது . எதிர்க்கட்சிகளை சேர்ந்த பலரும் அந்த வீடியோவை வேகமாக பகிர்ந்து வருகின்றனர் . மேலும் இந்த வீடியோவை காங்கிரஸ் தலைவர் ராகுல்காந்தி டுவிட்டர் பக்கத்தில் பகிர்ந்துள்ளார் . போலி வாக்குறுதிகளை கொடுத்து தேர்தலில் பாஜக வெற்றி பெற்றுள்ளது என காங்கிரஸ் விமர்சனம் செய்துள்ளார் . 5 மாநிலங்களில் நவம்பம் மற்றும் டிசம்பரில் சட்டப்பேரவை தேர்தல் நடைபெற உள்ள நிலையில் , நிதின் கட்கரியின் இந்த கருத்து பாஜகவுக்கு பின்னடைவாக கருதப்படுகிறது .


ஐபில் கிரிக்கெட் தொடரின் 42 - ஆவது லீக் ஆட்டத்தில் டெல்லியும் , குஜராத் அணியும் இன்று டெல்லியில் மோதுகின்றன . ஐபில் கிரிக்கெட் தொடரின் 42 - ஆவது லீக் ஆட்டம் டெல்லியில் இன்று நடைபெறுகிறது . இதில் , டெல்லியும் , குஜராத்தும் மோதுகின்றன . இதுவரை ஒன்பது ஆட்டங்களில் விளையாடி மூன்று வெற்றிகளுடன் ஆறு புள்ளிகளைப் பெற்றுள்ளது டெல்லி அணி . இந்த ஆட்டத்தில் வெற்றிப் பெற்றால் மட்டுமே பிளே ஆப் வாய்ப்பை தக்கவைக்க முடியும் . டெல்லி அணி , தொடர்ச்சியாக ஐந்து தோல்விகளை சந்தித்துள்ளது . கடந்த ஆட்டத்தில் ஐதராபாதை வீழ்த்தியதன் மூலம் நம்பிக்கைப் பெற்றுள்ளது . ஆனால் , குஜராத் அணி ஏற்கெனவே பிளே ஆப் வாய்ப்பை இழந்துவிட்டது என்பது குறிப்பிடத்தக்கது . இதுவரை இவ்விரு அணிகளும் இரு ஆட்டங்களில் நேருக்கு நேர் மோதியதில் இரு அணிகளும் தலா ஒரு வெற்றியைப் பெற்றுள்ளன . இன்று இரவு 8 மணிக்கு சோனி மேக்ஸ் , சோனி சிக்ஸ் தொலைக்காட்சிகளில் நேரடி ஒளிபரப்பாகும் .


இந்திய அணியின் தொடக்க வீரர்கள் ராகுல் மற்றும் முரளி விஜய் ஆகிய இருவருமே தொடர்ந்து சொதப்பிவந்தனர் . இங்கிலாந்தில் முதலிரண்டு போட்டிகளில் சேர்த்தே முரளி விஜய் வெறும் 26 ரன்கள் மட்டுமே எடுத்தார் . அதனால் எஞ்சிய போட்டிகளில் அணியிலிருந்து நீக்கப்பட்ட முரளி விஜய் , வெஸ்ட் இண்டீஸ் தொடரிலும் புறக்கணிக்கப்பட்டார் . முரளி விஜய் நீக்கப்பட்டாலும் , சரியாக ஆடாத ராகுலுக்கு தொடர்ந்து வாய்ப்புகள் வழங்கப்பட்டு வந்தன . ராகுலின் பேட்டிங்கின் மீதும் அவரது திறமையின் மீதும் நம்பிக்கை வைத்து தொடர்ந்து வாய்ப்புகள் வழங்கப்பட்டன . ஆனால் அதை பயன்படுத்திக்கொள்ள தவறிய ராகுல் , ஆஸ்திரேலியாவுக்கு எதிரான இரண்டு போட்டிகளிலும் சரியாக ஆடவில்லை . அவர் சரியாக ஆடாதது ஒருபுறமிருக்க , அவரது உடல்மொழியே அவர் நம்பிக்கை இழந்திருந்ததை காட்டியது . தொடக்க வீரர்களின் சொதப்பல் தொடர்ந்தால் , அது அணிக்கு பாதிப்பாக அமையும் என்பதால் மூன்றாவது டெஸ்ட் போட்டியில் இருவரும் அதிரடியாக நீக்கப்பட்டு மயன்க் அகர்வால் மற்றும் ரோஹித் சர்மா ஆகிய இருவரும் அணியில் சேர்க்கப்பட்டனர் . ரோஹித் சர்மா அணியில் எடுக்கப்பட்ட போதும் நல்ல பேட்டிங் டெக்னிக்கை பெற்றுள்ள ஹனுமா விஹாரியை அகர்வாலுடன் தொடக்க வீரராக இறக்க இந்திய அணி திட்டமிட்டு , அவரையே இறக்கியது . அவர் முதல் தர கிரிக்கெட்டில் கூட தொடக்க வீரராக களமிறங்கியதில்லை . அவர் மிடில் ஆர்டர் வீரர் . எனவே அவருக்கு தொடக்க வீரர் என்ற ரோல் முற்றிலும் புதிதானது . அதுவும் ஆஸ்திரேலிய மண்ணில் அந்த அணிக்கு எதிராக புதிதாக ஒரு ரோலை ஏற்று செயல்படுவது என்பது எளிதான காரியம் அல்ல . எனினும் அகர்வாலுடன் தொடக்க வீரராக களமிறங்கிய ஹனுமா விஹாரி , மிகவும் நிதானமாகவே தொடங்கினார் . 66 பந்துகளை எதிர்கொண்டு வெறும் 8 ரன்கள் மட்டுமே எடுத்து ஆட்டமிழந்தார் . எதிர்பார்த்த அளவிற்கு விஹாரி சோபிக்கவில்லை . புதிய ரோலை ஏற்ற முதல் போட்டியிலேயே பெரியளவில் சோபிக்கமுடியாது என்பது அணி நிர்வாகத்துக்கும் தேர்வாளர்களுக்கும் தெரியும் என்பதால் பாதிப்பில்லை . அவர் தொடக்க வீரராக சோபிக்காவிட்டால் , மீண்டும் மிடில் ஆர்டரில் களமிறக்கப்படுவாரே தவிர , அவரை அணியிலிருந்து நீக்க வாய்ப்பில்லை என்று தேர்வுக்குழு தலைவர் எம் . எஸ் . கே . பிரசாத் ஏற்கனவே உறுதியளித்துவிட்டார் என்பதால் அணியில் அவரது இடத்துக்கு பாதிப்பில்லை . விஹாரி தொடக்க வீரராக இறங்கி 8 ரன்களில் ஆட்டமிழந்த நிலையில் , விஹாரியை ஓபனிங் இறக்கியது சரியான செயல் அல்ல என்று டெஸ்ட் ஜாம்பவான் விவிஎஸ் லட்சுமணன் கருத்து தெரிவித்துள்ளார் . இதுகுறித்து பேசியுள்ள லட்சுமணன் , ராகுல் ஃபார்மில்லாமல் தவிக்கிறார் . பிரித்வி ஷாவும் காயத்தால் விலகிவிட்ட நிலையில் , இயல்பாகவே மயன்க் அகர்வால்தான் அடுத்த ஓபனிங் சாய்ஸ் . ஆனால் அவருடன் முரளி விஜயை இறக்கிவிட்டிருக்கலாம் . இரண்டாவது டெஸ்டின் இரண்டாவது இன்னிங்ஸில் முரளி விஜய் சரிவிலிருந்து நம்பிக்கையுடன் மீண்டெழுந்து நன்றாக ஆடினார் . இரண்டாவது போட்டியின் இரண்டாவது இன்னிங்ஸில் அவர் பந்துகளை விட்ட விதமும் , அவருக்கே உரிய சில டிரைவ் ஷாட்டுகளையும் ஆடியதும் அபாரமாக இருந்தது . எனவே அவருக்கு இந்த போட்டியில் வாய்ப்பளித்து மயன்க்குடன் தொடக்க வீரராக களமிறக்கியிருக்குவதுதான் சரியாக இருந்திருக்கும் . அதை விடுத்து இதுவரை முதல் தர போட்டிகளில் கூட தொடக்க வீரராக களமிறங்காத ஹனுமா விஹாரியை தொடக்க வீரராக இறக்கியது சரியான செயல் அல்ல . இது விஹாரிக்கு இழைக்கப்பட்ட அநீதி என லட்சுமணன் தெரிவித்தார் .


கந்து வட்டி விவகாரத்தில் நெல்லையில் ஒரு குடும்பமே தீக்குளிப்புக்கு பலியானபோது மிகவும் பொங்கி புலம்பினார் நடிகர் விஷால் . இந்நிலையில் இவர் மீதே இயக்குநர் ஒருவர் ‘கந்துவட்டிக்கு ஈக்குவலா வட்டி போட்டிருக்கார் ! ’ என்று புலம்பும் விவகாரம் கோலிவுட்டை கோக்குமாக்காக முழிக்க வைக்கிறது . என்ன பிரச்னை என்றால் . . . இயக்குநர் பூபதி பாண்டியனின் இயக்கத்தில் ‘பட்டத்து யானை’ எனும் படத்தில் நடித்தார் விஷால் . அர்ஜூனின் மகள் ஐஸ்வர்யா ஹீரோயினாக நடித்த ( ! ? ) படம் அது . படம் செம பிளாப் . சரி அதுதான் பல வருஷமாகிப்போச்சே ! அதுக்குப் பிறகு விஷால் எத்தனையோ பிளாப் கொடுத்துவிட்டாரே , இப்போ அந்தப் படத்துக்கு என்ன ? என்று நீங்கள் கேட்டால் , கீழே அதற்கு விடை இருக்கிறது . . . அதாவது அந்தப் படத்தில் நடிக்கும் போதே ‘எனது அடுத்த படத்தையும் நீங்கதான் இயக்குறீங்க’ என்று சொல்லி பூபதியின் கையில் முப்பத்தைந்து லட்சத்தை கொடுத்தாராம் விஷால் . ஆனால் பட்டத்து யானை படுத்துவிட்டது . இதனால் உடனடியாக பூபதி கையிலிருந்து முப்பது லட்சத்தை வாங்கி விட்டார் விஷால் . மீதி ஐந்து லட்சத்தை இவர் கேட்டுக் கொண்டே இருக்க அவரோ இதோ , அதோ என்று தள்ளிக் கொண்டே போயிருக்கிறார் . இந்நிலையில் சமீபத்தில் பூபதிக்கு ஒரு கணக்கை அனுப்பிய விஷால் அதில் அந்த 5 லட்சத்துக்கு வட்டிகளைப் போட்டு 27 லட்சமாக திருப்பித்தர கேட்டிருக்கிறார் . பூபதிக்கு பியூஸ் போன மாதிரி ஆகிவிட்டது . அவர் வாய் மூடி நிற்க , விஷாலோ பூபதி மேல் இயக்குநர்கள் சங்கத்தில் புகார் கொடுத்திருக்கார் கெத்தாக . ஆனால் அந்த சங்கமோ விஷால் போட்ட வட்டி தாவித்தாவி ஏறிய கிராஃபை பார்த்து கிறங்கிப்போய்விட்டார்களாம் . கூடவே இந்த மாதிரி வட்டி விவகாரத்துக்கெல்லாம் பஞ்சாயத்து செய்ய முடியாது என்று சொல்லிவிட்டார்களாம் . பஞ்சராய் போன பூபதியோ சக இயக்குநர்களிடம் , ‘கந்துவட்டிக்கு எதிரா எப்படியெல்லாம் கருத்து சொல்லி சீன் போட்டாரு ! ஆனா இந்தாளு எனக்கு போட்டிருக்கிற வட்டியை பாருங்க . இந்த கணக்கை கேட்டா கந்து வட்டியே நொந்து போகும் . ’ என்று ரைமிங்காக புலம்பிக் கொட்டியிருக்கிறார் அந்த துயரத்திலும் .


அதிமுக பொதுச்செயலாளர் சசிகலாவுக்கும் தினகரனுக்கும் சப்பை கட்டு கட்டி வந்த காங்கிரஸ் கமிட்டி தலைவர் திருநாவுகரசர் தான் அதிமுகவுக்கோ , சசிகலாவுக்கோ ஆதரவாளன் அல்ல என தெரிவித்துள்ளார் . ஜெயலலிதா மறைந்தவுடன் தான் சார்ந்திருக்கும் கட்சியை மறந்து விட்டு டிபிக்கல் சசிகலா குடும்பத்து ஆதரவாளராகவே மாறிவிட்டிருந்தார் தமிழக காங்கிரஸ் தலைவர் திருநாவுக்கரசர் . தொடர்ந்து கூட்டணி கட்சியான திமுகவை எரிச்சல் படுத்தும் விதத்திலும் தான் சார்ந்திருக்கும் காங்கிரஸ் கட்சியினை கடுப்பேற்றும் வேலைகளையும் கன கட்சிதமாக செய்து வந்தார் திருநாவுகரசர் . சசிகலா குடும்பத்திற்கு திருநாவுகரசர் அடித்த ஜால்ராவை கண்டு அரண்டு போன ப . சிதம்பரம் , இளங்கோவன் , குஷ்பூ , தங்கபாலு , உளிட்ட காங்கிரஸ் தலைவர்கள் ராகுலிடம் புகார் செய்ததையடுத்து நேரில் அழைத்து கண்டிக்கபட்டார் திருநாவுக்கரசு . இந்நிலையில் , வேதாரண்யத்தை அடுத்த அகஸ்தியன் பள்ளியில் உப்பு சத்தியாகிரக 87 - ம் ஆண்டு நினைவு நாளையெட்டி அங்குள்ள நினைவு ஸ்தூபியில் காங்கிரஸ் கட்சியினர் , பொதுமக்கள் மலர்தூவி மரியாதை செலுத்தினர் . இந்நிகழ்ச்சியில் காங்கிரஸ் கட்சியின் மாநில தலைவர் திருநாவுக்கரசர் கலந்து கொண்டார் . பின்னர் , செய்தியாளர்களை சந்தித்தபோது , அவர் பேசியதாவது : டி . டி . வி . தினகரன் மீதான விசாரணை நேர்மையாக நடக்க வேண்டும் . ஒரு கட்சியை பிரிக்கவோ , சேர்க்கவோ அச்சுறுத்தலாக இருக்க கூடாது . பாரதீய ஜனதாவுடன் அதிமுக கூட்டணி சேர்ந்தால் விபத்தில் சிக்கி கொள்ளும் . நான் அதிமுகவுக்கோ , சசிகலாவுக்கோ ஆதரவாளன் அல்ல . இரட்டை இலை சின்னம் பெற டி . டி . வி . தினகரன் ரூ . 50 கோடி லஞ்சம் கொடுக்க முயன்றார் என அவர் மீது குற்றம் சாட்டப்பட்டு உள்ளது . அவர் யாருக்கு பணம் கொடுக்க முயன்றார் ? அந்த அதிகாரி யார் ? என்பதை தெரியப்படுத்த வேண்டும் . இவ்வாறு அவர் கூறினார் .


ஐஎஸ்எஸ்எஃப் ஜூனியர் உலகக் கோப்பை துப்பாக்கி சுடுதல் போட்டியில் 10 மீட்டர் ஏர் பிஸ்டல் கலப்பு இரட்டையர் பிரிவில் இந்தியாவின் மானு பேக்கர் - அன்மோல் இணை தங்கம் வென்றது . அத்துடன் , புதிய உலக சாதனையையும் படைத்தது . ஐஎஸ்எஸ்எஃப் ஜூனியர் உலகக் கோப்பை துப்பாக்கி சுடுதல் போட்டி ஆஸ்திரேலியாவில் நடைபெற்று வருகிறது . இதன் ஜூனியர் மகளிர் ' ஸ்கீட் ' பிரிவு துப்பாக்கி சுடுதலில் தனிநபர் பிரிவில் கனேமத் செகான் வெண்கலம் வென்றார் . சிட்னி நகரில் நேற்று நடைபெற்ற 10 மீட்டர் ஏர் ரைஃபிள் கலப்புப் பிரிவில் இந்தியாவின் 17 வயது ஸ்ரேயா அகர்வால் , 19 வயது அர்ஜூன் பாபுதாஆகியோர் 432.8 புள்ளிகளுடன் வெண்கலம் வென்றனர் . இதே பிரிவில் இறுதிச்சுற்றுக்கு முன்னேறிய சகநாட்டவர்களான இளவேனில் வாளரிவன் இளவேனில் ( 18 ) , தேஜஸ் கிருஷ்ண பிரசாத் ( 20 ) ஆகியோர் 389.1 புள்ளிகளுடன் 4 - வது இடம் பிடித்தனர் . இந்தப் போட்டியின் தொடக்கம் முதலே மானு பேக்கர் - அன்மோல் இணை ஆதிக்கம் செலுத்தி இறுதிச்சுற்றில் 478.9 புள்ளிகள் பெற்று ஜூனியர் 10 மீட்டர் ஏர் பிஸ்டல் பிரிவில் புதிய உலக சாதனையை இருவரும் படைத்தனர் . இதில் , வெள்ளி மற்றும் வெண்கலப் பதக்கத்தை சீனா தட்டிச் சென்றது . சிட்டி தொடரில் இதுவரை இந்தியா 7 தங்கம் உள்பட 18 பதக்கங்களுடன் 2 - வது இடத்தில் உள்ளது . 22 பதக்கங்களுடன் சீனா முதலிடத்தில் உள்ளது .


அதிமுக பொதுச்செயலாளராக சசிகலா வரவேண்டும் என்று அவைத்தலைவர் மதுசூதனன் தலைமையில் கட்சியினர் சசிகலாவை நேரில் சந்தித்து வலியுறுத்தினர் . முதலமைச்சர் ஜெயலலிதா கடந்த 5 ஆம் தேதி மறைந்ததை அடுத்து அதிமுகவுக்கு தலைமை தாங்க அடுத்து யார் என்ற கருத்து நிலவுகிறது . அடுத்து சசிகலா தான் வருவார் என்ற கருத்து நிலவி வருகிறது . இந்நிலையில் இன்று அமைச்சரவை கூட்டம் நடைபெற்றது . அதற்கு முன்னர் பேட்டியளித்த பொன்னையன் ஜெயலலிதா ஆன்மா விரும்பும் ஒருவர் தான் பொதுச்செயலாளராக வருவார் என்று சூசகமாக தெரிவித்தார் . இந்நிலையில் இன்று மதியம் மதுசூதனன் தலைமையில் முப்பதுக்கும் மேற்பட்ட கட்சி நிர்வாகிகள் சசிகலாவை சந்தித்து அவர்தான் கட்சிக்கு தலைமை தாங்க வேண்டும் என்று கேட்டு கொண்டனர் . மதுசூதனன் , செங்கோட்டையன் , சைதை துரைசாமி , வளர்மதி , ராஜன் செல்லப்பா , கோகுல இந்திரா , தமிழ்மகன் உசேன் , சி . ஆர் . சரஸ்வதி , உள்ளிட்டோர் சசிகலாவை சந்தித்தனர் . வதந்திகளுக்கு முற்றுப்புள்ளி வைக்கும் வகையில் சசிகலா தலைமை ஏற்று கட்சியை வழிநடத்த வேண்டும் எனக் கூறினர் . அதிமுகவின் மையப்புள்ளியாக இருந்து கட்சியை வழிநடத்துமாறு சசிகலாவிடம் நிர்வாகிகள் கோரிக்கை . அதிமுகவின் எதிர்காலத்தை கருத்தில் கொண்டு தலைமை பொறுப்பை சசிகலா ஏற்க வேண்டும்” என கூறிய சைதை துரைசாமி . தெருவில் போகிறவன் வருகிறவன் எல்லாம் கருத்து சொல்வதா என்று கோபப்பட்டார் . “44 ஆண்டுகால அதிமுக பாரம்பரியத்தை காப்பாற்ற சசிகலா தலைமைப் பொறுப்பை ஏற்க வேண்டும்” என செங்கோட்டையன் கேட்டுகொண்டார் .


தூத்துக்குடி செய்தி ஒளிபரப்புவதை உடனே நிறுத்துமாறு , அரசிடம் இருந்து மிரட்டல் விடுத்துள்ளதாக தகவல்கள் வெளியாகியுள்ளது . ஸ்டெர்லைட் எதிர்ப்பு போராளிகள் , ஆட்சியர் அலுவலக வளாகத்திற்குள் புகுந்து அங்கு நிறுத்தப்பட்டிருந்த அரசு வாகனங்கள் தீக்கிரையாக்கப்பட்டன . போலீசாரால் அவர்களை கட்டுப்படுத்த முடியவில்லை . இதையடுத்து கல்வீச்சின் மூலம் , ஆட்சியர் அலுவலகமே சூறையாடப்பட்டது . அப்போது கலெக்டர் அலுவலகத்தின் ஒரு பகுதி தீ வைத்து எரிக்கப்பட்டது . இதனால் அங்கு உச்சகட்ட பரபரப்பு நிலவியது . விரட்டியடிக்கப்படும் போராட்டக்காரர்கள் மீண்டும் , திரும்பி வந்து தாக்குவதால் போலீசாரால் நிலைமையை கட்டுப்படுத்த முடியாமல் திணறி வருகின்றனர் . போராட்டக்காரர்கள் ஆவேசத்தை பார்த்த , தூத்துக்குடி ஆட்சியர் அலுவலக ஊழியர்கள் தப்பி ஓடிவிட்டனர் . இதையடுத்து போலீசார் துப்பாக்கி சூடு நடத்தியும் , தடியடி நடத்தியும் மக்களை விரட்டினர் . போலீஸ் துப்பாக்கிச் சூட்டில் ஒருவர் பலியாகியுள்ளார் . துப்பாக்கி சூட்டில் நான்குக்கும் மேற்பட்டோர் படுகாயம் அடைந்துள்ளனர் . துப்பாக்கி சூட்டில் பலியானவர் பெயர் , விவரம் தெரியவில்லை . அதேநேரம் , ஆயிரக்கணக்கான போராட்டக்காரர்களை கட்டுப்படுத்த முடியாமல் போலீசார் திணறி வருகிறார்கள் . ஸ்டெர்லைட் எதிர்ப்பு போராட்டக்காரர்கள் காவல்துறையினரின் எச்சரிக்கையை மீறி ஆட்சியர் அலுவலகத்திற்குள் நுழைந்தனர் . ஜல்லிக்கட்டு போராட்டத்தின் போது இறுதி நாளில் நடந்த பெரும் கலவரத்தை நினைவு படுத்துவதைப்போலவே , இந்த ஸ்டெர்லைட் ஆலை க்கு எதிரான இந்த கலவரம் ஒட்டுமொத்த தமிழகத்தின் மூளை முடுக்கெங்கும் பரவிவிட்டதால் , அரசிடமிருந்து மிரட்டல் வந்துள்ளதாம் . ஆமாம் , அதாவது தொடர்ந்து பிரேக்கிங் ஆக ஒளிபரப்பாகிவரும் இந்த போராட்டம் சம்பந்தமாக தொலைகாட்சிகளில் செய்திகளை நிறுத்தாவிட்டால் , அரசுக் கேபிளில் சேனல் கட் செய்யப்படும் என மிரட்டல் வருவதாக தகவல் வெளியாகியுள்ளது . ஆனால் இது எந்த அளவிற்கு உண்மை என தெரியவில்லை .


எத்தனை ஆண்டுகள் ஆனாலும் , டென்னிஸைப் பற்றி பேசுவதாக இருந்தால் அதில் ஃபெடரரின் பெயர் தவிர்க்க முடியாத ஒன்றாக இருக்கும் . டென்னிஸ் உலகின் தலைசிறந்த வீரர்களில் முதன்மையானவராகத் திகழும் ஸ்விட்சர்லாந்தின் ரோஜர் ஃபெடரர் , சமீபத்தில் நடைபெற்ற ஆஸ்திரேலிய ஓபனில் 5 - ஆவது சாம்பியன் பட்டம் வென்றபோது அவருடைய ஆட்டத்திறன் இன்னும் மங்கிவிடவில்லை என்பதை கண்டு டென்னிஸ் உலகம் வியந்தது . 18 கிராண்ட்ஸ்லாம் பட்டங்களுக்கு சொந்தக்காரரான ஃபெடரர் , ஆடவர் ஒற்றையர் பிரிவில் அதிக கிராண்ட்ஸ்லாம் வென்றவர் என்ற சாதனையை தன்வசம் வைத்திருக்கிறார் . டென்னிஸ் உலகின் உச்சத்தில் இருந்தாலும் , அதை எப்போதுமே அவர் வெளிக்காட்டிக் கொண்டதில்லை . அவருடைய அடையாளமாக சிரித்த முகம் எப்போதும் இருக்கும் . ஃபெடரரை தலைசிறந்த டென்னிஸ் வீரராக மட்டும்தான் நமக்குத் தெரியும் . ஆனால் , அவரை சிறந்த விளையாட்டு வீரர் என்பதைத் தாண்டி மனிதநேயமிக்க மனிதர் என்பது எத்தனை பேருக்குத் தெரியும் ? ஆம் . அவர் , எவ்வளவு பெரிய மனிதம் நிறைந்த மனிதர் , நன்றி உள்ளம் கொண்டவர் . ரோஜர் ஃபெடரருக்கு அப்போது வயது 9 . அவரை தனது சீடராக ஏற்றுக் கொண்டு டென்னிஸ் பயிற்சி அளித்தார் ஆஸ்திரேலியாவைச் சேர்ந்த பயிற்சியாளரான பீட்டர் கார்ட்டர் . அப்போதே ஃபெடரரின் திறமையை அடையாளம் கண்டுகொண்ட கார்ட்டர் , இவர் எதிர்காலத்தில் மிகச் சிறந்த டென்னிஸ் வீரராக வலம் வருவார் என்பதைக் கணித்தார் . அப்போது முதல் டென்னிஸ் விளையாட்டில் தனக்கு தெரிந்த பல்வேறு உத்திகளை ஃபெடரருக்கு கற்றுக் கொடுத்தார் கார்ட்டர் . அவர் எதிர்பார்த்தது போலவே ஃபெடரரும் அசாத்தியமான வீரராக உருவெடுத்தார் . சர்வதேச போட்டிகளில் கலக்க ஆரம்பித்தார் . ஃபெடரர் தனது 21 - ஆவது வயதில் டென்னிஸில் அடுத்த கட்டத்தை நோக்கி நகர்ந்து கொண்டிருந்தார் . அந்தத் தருணத்தில் அவருடைய குருவான பீட்டர் கார்ட்டர் மரணமடைய நொறுங்கிப் போனார் ஃபெடரர் . 2002 - ஆம் ஆண்டு ஆகஸ்ட் 1 - ஆம் தேதி பீட்டர் கார்ட்டர் தனது மனைவியுடன் காரில் சென்றபோது விபத்துக்குள்ளாகி உயிரிழந்தார் . அப்போது கார்ட்டருக்கு 37 வயது . கார்ட்டரின் மரணம் ஃபெடரருக்குள் மிகப்பெரிய தாக்கத்தை ஏற்படுத்தியது . கார்ட்டர் மறைந்தாலும் அவருக்குப் புகழ் சேர்க்க வேண்டும் என்ற வைராக்கியம் கொண்டிருந்தார் ஃபெடரர் . கார்ட்டரையும் , அவர் கற்றுக்கொடுத்த பால பாடங்களையும் மனதில் நிறுத்திக் கொண்டு பல்வேறு சாதனைகளைப் படைக்க தொடங்கினார் ஃபெடரர் . ஆஸ்திரேலிய ஓபனில் விளையாடும்போது தனது வளர்ச்சிக்குக் காரணமான பீட்டர் கார்ட்டருக்கு பெருமை சேர்க்க வேண்டும் என்று நினைத்தார் ஃபெடரர் . அதனால் , 2005 முதல் ஒவ்வொரு ஆண்டும் ஆஸ்திரேலிய ஓபனில் தான் விளையாடுகிறபோது கார்ட்டரின் பெற்றோரை போட்டியைக் காண அழைத்து வருவதை வழக்கமாக்கிக் கொண்டார் . ஆஸ்திரேலியாவின் அடிலெய்டில் வசிக்கும் அவர்களை போட்டி நடைபெறும் மெல்போர்னுக்கு விமானத்தில் முதல் வகுப்பில் அழைத்து வருகிறார் ஃபெடரர் . தான் தங்கியிருக்கும் ஹோட்டலிலேயே அவர்களும் தங்குவதற்கு ஏற்பாடு செய்வதோடு , இதர செலவுகள் மொத்தத்தையும் ஃபெடரரே ஏற்றுக் கொள்கிறார் . ஆஸ்திரேலிய ஓபனின் வெற்றிக் கொண்டாட்டம் , அதைத் தொடர்ந்து நடைபெறும் விருந்து நிகழ்ச்சிகள் என எல்லாவற்றிற்கும் கார்ட்டரின் பெற்றோரையும் தன்னுடன் அழைத்துச் செல்கிறார் ஃபெடரர் . ஆஸ்திரேலிய ஓபனின்போது ஃபெடரருடைய குடும்பத்தினருக்காக ஒதுக்கப்படும் சிறப்பு இருக்கையில் அமர்ந்து போட்டியைக் கண்டுகளிக்கும் கார்ட்டரின் பெற்றோர் , தங்களுடைய மகன் , ஃபெடரருக்குள் இருப்பதாக நம்புகிறார்கள் . அதனால் தங்கள் மகனுடைய ஆட்டத்தையே பார்ப்பதாக அவர்கள் நெகிழ்கிறார்கள் . ஃபெடரர் மனிதம் போற்றும் மனிதர் என்பதற்கு இது சிறந்த உதாரணம் வேண்டும் . நல்ல சீடரும் கூட . இன்றைய காலக்கட்டத்தில் பெரும்பாலான வீரர்கள் ஒரு கட்டத்துக்குப் பிறகு வெற்றிக்கு அடித்தளமிட்ட பயிற்சியாளர்களையே மறந்துவிடுகிறார்கள் . ஆனால் டென்னிஸ் உலகின் உச்சத்தில் இருக்கும் ஃபெடரரோ , தன்னை டென்னிஸ் உலகிற்கு அறிமுகப்படுத்திய கார்ட்டர் மறைந்தபோதிலும் , அவருக்கு நன்றிக் கடன் செலுத்தும் விதமாக அவருடைய பெற்றோரை இப்போதும் கெளரவித்துக் கொண்டிருக்கிறார் . வாழ்வில் எந்த உயரத்துக்கு சென்றாலும் , நம் வாழ்க்கையில் திருப்புமுனையை ஏற்படுத்திய நபர்களை என்றுமே மறக்கக் கூடாது என்பதே ஃபெடரரின் வாழ்க்கையிலிருந்து கற்றுத் தரும் பாடம் .


ரஜினி கட்சியை அறிப்பாரா ? மாட்டாரா ? என குழப்பத்தில் இருந்த ரஜினி மக்கள் மன்ற உறுப்பினர்களுக்கு ரஜினியின் அண்ணன் உற்சாகத் தகவலை கூறியிருக்கிறார் . அதோ வருகிறேன் , இதோ வருகிறேன் என பல ஆண்டுகளாக போக்குக் காட்டி வந்த ரஜினிகாந்த் கடந்த 2017 டிசம்பரில் கட்சி ஆரம்பிக்கப்போவதாக அறிவித்தார் . அதன் பிறகு ரஜினி மக்கள் மன்றம் என்கிற அமைப்பை தொடங்கி ரசிகர்களை தொண்டர்களாக ஒருங்கிணைத்து நிர்வாகிகள் நியமிக்கப்பட்டனர் . ஆனால் அவர் கட்சி ஆரம்பிக்கப்போவதாக அறிவித்து ஓராண்டுகளை கடந்தும் அவர் வாய் திறக்கவில்லை . வழக்கத்திற்கு மாறாக பல படங்களில் கமிட் ஆகி தொடர்ச்சியாக நடித்து வருகிறார் . இதனால் , அவர் கட்சி ஆரம்பிப்பாரா ? அறிவிப்போடு விட்டுவிடுவாரா ? என்கிற குழப்பங்கள் நீடித்து வந்தது . இந்நிலையில் ரஜினிகாந்தின் அண்ணன் சத்யநாராயணராவ் , ‘ரஜினிகாந்த் பொங்கலுக்கு பிறகு கட்சி சம்பந்தமான முடிவுகளை அறிவிப்பார்’ எனத் தெரிவித்துள்ளார் . ரஜினி அரசியலுக்கு வருவாரா ? மாட்டாரா ? என்கிற குழப்பம் நீடித்த போது , அவர் நிச்சயம் அரசியலுக்கு வருவார் என சத்தியநாராணராவ் கூறியிருந்தார் .


சர்வதேச கிரிக்கெட் கவுன்சிலின் தலைவராக இந்தியாவின் ஷசாங்க் மனோகர் போட்டியின்றி தேர்வு செய்யப்பட்டுள்ளார் . பிசிசிஐயின் முன்னாள் தலைவரான மனோகர் சர்வதேச கிரிக்கெட் கவுன்சில் ( ஐசிசி ) தலைவராக அதன் ஆட்சிக் குழுவால் தேர்வு செய்யப்பட்டுள்ளார் . இவர் இரண்டாவது முறையாக இந்த பதவிக்கு தேர்ந்தெடுக்கப்பட்டுள்ளார் என்பது குறிப்பிடத்தக்கது . ஒவ்வொரு ஐசிசி இயக்குநரும் ஒரு வேட்பாளரை நியமிக்கலாம் . இரண்டு அல்லது அதற்கு அதிகமான இயக்குநர்களால் நியமிக்கப்படும் வேட்பாளர் தலைவர் பதவிக்கு போட்டியிடலாம் . தற்போதைய தலைவர் பதவிக்கு ஷசாங்க் மனோகர் மட்டுமே போட்டியில் இருந்தார் . வேறு எவரும் போட்டியிடவில்லை . இதனால் அவர் தேர்வு செய்யப்பட்டார் , கடந்த இரண்டு ஆண்டுகளில் ஐசிசியில் பல்வேறு மாற்றங்களை மனோகர் அறிமுகம் செய்தார் . கடந்த 2014 - ல் நிறைவேற்ற தீர்மானங்களை திரும்பப் பெற்றது , புதிய நிர்வாக அமைப்பு , முதல் முறையாக பெண் இயக்குநர் நியமனம் போன்றவை இதில் அடங்கும் . இதுகுறித்து மனோகர் , " மீண்டும் தேர்வு செய்யப்பட்டது பெருமையாக உள்ளது . இதற்காக சக இயக்குநர்களுக்கு நன்றி தெரிவித்துக் கொள்கிறேன் . கடந்த இரண்டு ஆண்டுகளில் பல்வேறு மாற்றங்களை கொண்டுவந்தோம் . அடுத்து வரும் 2 ஆண்டுகளில் கிரிக்கெட்டை உலகளவில் மேலும் மேம்படுத்த நடவடிக்கை எடுக்கப்படும் . விளையாட்டு நல்ல நிலையில் இருப்பது நிர்வாகிகளின் தொடர் சீரான பணிகளில்தான் உள்ளது " என்று அவர் மகிழ்ச்சியுடன் தெரிவித்தார் .


ஆசிய கோப்பை தொடரில் இலங்கைக்கு எதிரான முதல் போட்டியில் எலும்பு முறிவுடன் கடைசி நேரத்தில் களமிறங்கியது ஏன் என்பது குறித்து வங்கதேச வீரர் தமீம் இக்பால் விளக்கமளித்துள்ளார் . 14வது ஆசிய கோப்பை தொடர் ஐக்கிய அரபு அமீரகத்தில் நடந்துவருகிறது . இந்த தொடரின் முதல் போட்டியில் இலங்கை அணியை 137 ரன்கள் வித்தியாசத்தில் வீழ்த்தி வங்கதேச அணி அபார வெற்றி பெற்றது . இந்த போட்டியில் வங்கதேச வீரர் தமீம் இக்பாலின் ஈடுபாடும் அர்ப்பணிப்பும் ஒட்டுமொத்த கிரிக்கெட் ரசிகர்களையும் கவர்ந்தது . இலங்கைக்கு எதிரான முதல் போட்டியில் முதலில் பேட்டிங் செய்த வங்கதேச அணி , முதல் ஓவரிலேயே இரண்டு விக்கெட்டுகளை இழந்தது . இரண்டாவது ஓவரில் கையில் காயத்துடன் தமீம் இக்பால் வெளியேறினார் . முதல் இரண்டு ஓவர்களிலேயே மூவரை இழந்த வங்கதேச அணியை ரஹீம் அபாரமாக ஆடி மீட்டெடுத்தார் . இக்கட்டான நேரத்தில் மனவலிமையுடன் சூழலை நிதானமாக கையாண்டு அபாரமாக ஆடினார் . மூன்று ஓவர்கள் எஞ்சிய நிலையில் , 9வது விக்கெட்டாக முஸ்தாபிசுர் அவுட்டாக , யாரும் எதிர்பாராத வகையில் , எலும்பு முறிவுடன் கையில் கட்டுடன் களமிறங்கினார் தமீம் இக்பால் . களமிறங்கியது மட்டுமல்லாமல் ஒரு பந்தை ஒற்றை கையில் எதிர்கொண்டு பேட்டிங்கும் செய்தார் . வலியை பொறுத்துக்கொண்டு துணிச்சலுடன் தமீம் களமிறங்கியதால் அந்த அணிக்கு 32 ரன்கள் கூடுதலாக கிடைத்தது . தமீமை எதிர்முனையில் நிறுத்திவிட்டு , 32 ரன்களை சேர்த்தார் ரஹீம் . இந்நிலையில் , எலும்பு முறிவுடன் தான் களமிறங்கியது ஏன் என்பது குறித்து தமீம் இக்பால் ஈஎஸ்பிஎன் கிரிக் இன்ஃபோவிற்கு அளித்த பேட்டியில் விளக்கமளித்துள்ளார் . இதுதொடர்பாக பேசியுள்ள தமீம் , கேப்டன் மோர்டஸா என்னிடம் நான் களமிறங்க வேண்டுமென்று கூறியபோது அவர் ஜோக் அடிக்கிறார் என்றே நினைத்தேன் . கடைசி ஓவராக இருந்தால் நான் களமிறக்கப்படலாம் என்ற திட்டம் இருந்தது . ரூபல் ஹுசைன் கிரீசில் இருந்த போது நான் கால்காப்பைக்கட்டி தயாரானேன் . என் வாழ்க்கையில் முதன்முறையாக எனக்கு கிளவ்வை ஒருவரும் அப்டமன் கார்டை ஒருவரும் கால்காப்புகளை மற்றொருவரும் என ஆளாளுக்கு ஒன்றை மாட்டிவிட்டனர் . முஸ்தாபிசுர் அவுட்டானவுடன் எனக்கு இறங்க வேண்டுமா என்ற எண்ணம் கொஞ்சம் கூட ஏற்படவில்லை . சற்றும் யோசிக்காமல் களத்திற்கு சென்றேன் . அந்த ஒரு பந்தில் நான் அவுட்டாகாமலும் அடிபடாமலும் தப்பித்தால் அடுத்த ஓவரில் ரஹீம் அடிக்கும் ஒவ்வொரு ரன்னும் அணிக்கு முக்கியம் என்ற எண்ணமே இருந்தது . ஆனால் நான் அந்த ஒரு பந்தை ஆடுவேன் என யாரும் எதிர்பார்க்கவில்லை . நான் அந்த ஒரு பந்தை ஆடியதும் , மறுமுனையில் இருந்த ரஹீம் , அபாரமாக ஆடி 32 ரன்களை குவித்தார் . பவுலர் ஓடி வரும் போது அந்த 10 நொடிகளில் தைரியம் அடைந்தேன் . மைதானத்தில் குவிந்திருந்த ரசிகர்களின் ஆரவாரம் எனக்கு உத்வேகமளித்தது . அந்த தருணத்தில் நான் என் நாட்டுக்காகவும் அணிக்காகவும் கடமையாற்றுவதை லட்சியமாக கொண்டிருந்தேன் . அடிபட்ட கை பின்னால்தான் இருந்தது , ஆனால் ஆடும்போது முன்னால் தானாகவே வந்தது , பந்தை விட்டிருந்தால் என் கையைப் பதம் பார்த்திருக்கும் என தமீம் தெரிவித்தார் .


மியாமி ஓபன் டென்னிஸ் போட்டியில் ஆடவர் ஒற்றையர் பிரிவில் இந்தியாவின் யூகி பாம்ப்ரி 2 - வது சுற்றுக்கு முன்னேறி அசத்தியுள்ளார் . மியாமி ஓபன் டென்னிஸ் போட்டியில் ஆடவர் ஒற்றையர் பிரிவில் உலகின் 107 - ஆம் நிலை வீரரான யூகி பாம்ப்ரி , பிரதான சுற்றின் முதல் ஆட்டத்தில் உலகின் 75 - ஆம் நிலையில் இருக்கும் போஸ்னிய வீரர் மிர்ஸா பேசிச்சுடன் மோதினார் . இதில் , 7 - 5,6 - 3 என்ற செட் கணக்கில் மிர்ஸா பேசிச்சை வீழ்த்தினார் பாம்ப்ரி . ஒரு மணி 32 நிமிடங்களில் முடிவுக்கு வந்த இந்த ஆட்டத்தில் , 13 பிரேக் பாய்ண்ட் வாய்ப்புகளில் , யூகி 5 - ஐ கைப்பற்ற , பேசிச் இரண்டை எட்டினார் . இத்துடன் 2 - வது முறையாக பேசிச்சை சந்தித்துள்ளார் யூகி . அதன்படி , கடந்த 2016 - ஆம் ஆண்டு முதல் சந்திப்பில் சோஃபியா டென்னிஸ் போட்டியில் பேசிச்சிடம் கண்ட தோல்விக்கு பதிலடி கொடுத்துள்ளார் யூகி . பாம்ப்ரி தனது 2 - வது சுற்றில் உலகின் 11 - ஆம் நிலை வீரரான அமெரிக்காவின் ஜேக் சாக்கை சந்திக்கிறார் . போட்டித் தரவரிசையில் 8 - வது இடத்தில் இருக்கும் ஜேக் சாக்குடன் , யூகி பாம்ப்ரி மோதுவது இது முதல் முறையாகும் .


மெர்சல் படம் தீபாவளிக்கு வெளியாகவுள்ள நிலையில் அதை கொண்டாட விஜய் ரசிகர்கள் தயாராகி வருகின்றனர் . உலகம் முழுவதும் நூற்றுகணக்கான தியேட்டர்களில் மெர்சல் ரிலீஸ் ஆகிறது , தற்போது பாரிஸில் உள்ள Grand Rex திரையரங்கில் இந்த படம் வெளியாகவுள்ளது . ஐரோப்பாவின் மிகப்பெரிய திரையரங்கம் இது என்பதால் தான் அது . ஒரே நேரத்தில் 2800 பேர் அமர்ந்து பார்க்கும் அளவுக்கு பெரிய Grand Rex திரையரங்கில் அக்டோபர் 18ம் தேதி மெர்சல் வெளியாகவுள்ளது . விஜய் ரசிகர்களுக்கு இந்த சந்தோஷம் ஒருபுறமிருக்க , உலக தமிழர்கள் அனைவரும் மிகவும் இந்த தீபாவளிக்கு எதிர்பார்க்கும் இந்த படத்துக்கு தற்போது ஒரு சிக்கல் எழுந்துள்ளது . கேளிக்கை வரி சதவீதம் அதிகம் செய்த இந்த தமிழக அரசை கண்டித்து இந்த போராட்டம் திரையரங்க உரிமையாளர்கள் அறிவித்துள்ளனர் . கேளிக்கை வரி விவகாரம் ஏற்கனவே கொழுந்து விட்டு எறியும் நிலையில் , சென்னையில் உள்ள மல்டி ப்ளக்ஸ் அதாவது ஐநாக்ஸ் மற்றும் பி . வி . ஆர் நேற்று நள்ளிரவு முதல் மூடிவிட்டார்கள் . மேலும் தீபாவளி முதல் திரையரங்குகள் மூடபோவதாக திரையரங்க உரிமையாளர்கள் முடிவு எடுத்துள்ளது . இந்த சூழ்நிலையில் இன்று தமிழக ஒருகிணைந்த திரையரங்க உரிமையாளர்கள் சங்கம் இந்த முடிவை எடுத்துள்ளது . இதனால் விஜய் நடிக்கும் மெர்சல் தீபாவளிக்கு ரிலீஸ் ஆவதில் சிக்கல் ஏற்பட்டுள்ளது .


இந்தியா - ஆஸ்திரேலியா இடையேயான டெஸ்ட் தொடர் இரு அணிகளுக்குமே மிக முக்கியமான தொடர் . டெஸ்ட் கிரிக்கெட்டில் நம்பர் 1 அணியாக திகழ்ந்தாலும் தொடர்ந்து வெளிநாடுகளில் தோல்வியை தழுவிவரும் இந்திய அணி , ஆஸ்திரேலியாவில் டெஸ்ட் தொடரை வென்று தங்கள் பலத்தை நிரூபிக்கும் முனைப்பில் உள்ளது . அதுமட்டுமல்லாமல் இதுவரை ஒருமுறை கூட இந்திய அணி ஆஸ்திரேலிய மண்ணில் டெஸ்ட் தொடரை வென்றதில்லை . முன்னெப்போதும் இல்லாத அளவிற்கு மிகச்சிறந்த வேகப்பந்து வீச்சு யூனிட்டை பெற்றிருக்கும் விராட் கோலி தலைமையிலான இந்திய அணி , முதன்முறையாக ஆஸ்திரேலியாவில் டெஸ்ட் தொடரை வெல்லும் முனைப்பில் உள்ளது . அதேநேரத்தில் ஸ்மித் மற்றும் வார்னர் இல்லாமல் சிதைந்து போயிருக்கும் ஆஸ்திரேலிய அணி தொடர் தோல்விகளை சந்தித்துவருகிறது . எனவே தொடர் தோல்விகளிலிருந்தும் சரிவிலிருந்தும் மீண்டு இந்திய அணியை வீழ்த்தி மீண்டும் பலம்பெறும் தீவிரத்தில் உள்ளது . ஸ்மித்தும் வார்னரும் ஆஸ்திரேலிய அணியில் இல்லாததாலும் இந்திய அணி அனைத்து வகையிலும் வலுவாக திகழ்வதாலும் இந்த தொடரை இந்திய அணி தான் வெல்லும் பெரும்பாலான முன்னாள் ஜாம்பவான்கள் கருத்து தெரிவித்துள்ளனர் . அதேநேரத்தில் ஸ்மித்தும் வார்னரும் இல்லாததால் ஆஸ்திரேலிய அணியை குறைத்து மதிப்பிடக்கூடாது . ஆஸ்திரேலிய மண்ணில் ஆஸ்திரேலிய அணியை வீழ்த்துவது எளிதான காரியம் அல்ல என்று இயன் சேப்பல் , ரிக்கி பாண்டிங் ஆகிய ஆஸ்திரேலிய அணியின் முன்னாள் கேப்டன்கள் கருத்து தெரிவித்துள்ளனர் . இந்நிலையில் , இந்த தொடர் குறித்து கருத்து தெரிவித்துள்ள ஆஸ்திரேலிய அணியின் முன்னாள் வீரரும் கிரிக்கெட் வர்ணனையாளருமான டீன் ஜோன்ஸ் , ஸ்மித் மற்றும் வார்னர் இல்லாத ஆஸ்திரேலிய அணியை பலவீனமான அணியாகவே பார்க்கிறேன் . வலுவான இந்திய அணியை வீழ்த்தும் அளவிற்கு தற்போதைய ஆஸ்திரேலிய அணியை திறமை வாய்ந்த அணியாக கருதவில்லை . ஸ்மித்தும் வார்னரும் ஆஸ்திரேலிய அணியின் ரன்களில் 40 % பங்களிப்பை அளித்துவிடுவர் . அப்படியான வீரர்கள் யாரும் இப்போது இல்லை . எனவே ஸ்மித்தும் வார்னரும் இல்லாத வாய்ப்பை பயன்படுத்தி இந்திய அணி ஆஸ்திரேலியாவில் டெஸ்ட் தொடரை வெல்லும் என்று நம்புகிறேன் . இந்த வாய்ப்பை பயன்படுத்தி தொடரை வெல்லாவிட்டால் இனிமேல் இந்திய அணியால் எப்போதுமே ஆஸ்திரேலியாவில் தொடரை வெல்ல முடியாது . ஆனால் இந்திய அணி 2 - 0 அல்லது 3 - 0 என தொடரை வெல்லும் என்று நம்புகிறேன் என்று டீன் ஜோன்ஸ் தெரிவித்துள்ளார் .


வெஸ்ட் இண்டீஸுக்கு எதிரான நான்காவது ஒருநாள் போட்டியில் சதம் விளாசியதற்கு பிறகு ரோஹித்தும் அடித்து ஆட , மறுமுனையில் ராயுடுவும் அடித்து ஆட , இந்திய அணி இமாலய ஸ்கோரை நோக்கி சென்றுகொண்டிருக்கிறது . வெஸ்ட் இண்டீஸுக்கு எதிரான நான்காவது ஒருநாள் போட்டி மும்பையில் நடந்துவருகிறது . இந்த போட்டியில் டாஸ் வென்று முதலில் பேட்டிங் ஆடிவரும் இந்திய அணி இமாலய ஸ்கோரை நோக்கி சென்றுகொண்டிருக்கிறது . தொடக்க வீரர் தவான் 39 ரன்களிலும் ரன் மெஷின் விராட் கோலி 16 ரன்களிலும் வெளியேறினர் . 101 ரன்களுக்கு இந்திய அணி 2 விக்கெட்டுகளை இழந்தது . இதையடுத்து ரோஹித்துடன் ராயுடு ஜோடி சேர்ந்தார் . இந்த ஜோடி விக்கெட்டை விட்டுக்கொடுக்காமலும் அதேநேரத்தில் பவுண்டரி மற்றும் சிக்ஸர்களை விளாசி ரன்களையும் சேர்த்தது . நிதானமாக ஆடிய ரோஹித் சர்மா , 21வது ஒருநாள் சதத்தை பூர்த்தி செய்தார் . சதமடித்த பிறகு பவுண்டரியும் சிக்ஸருமாக விளாசிவரும் ரோஹித் , 7வது முறையாக 150 ரன்களை கடந்தார் . ரோஹித் ஒருபுறம் அதிரடியாகா ஆட , ராயுடுவும் மறுமுனையில் இவரும் பவுண்டரியும் சிக்ஸருமாக விளாசி சதத்தை நெருங்கிவிட்டார் . 43 ஓவருக்கே 300 ரன்களை கடந்துவிட்டது இந்திய அணி . ரோஹித் 150 ரன்களை கடந்து அடித்து ஆடிய ரோஹித் சர்மா , நான்காவது முறையாக ஒருநாள் கிரிக்கெட்டில் இரட்டை சதம் விளாசுவார் என எதிர்பார்க்கப்பட்ட நிலையில் , 162 ரன்களில் ஆட்டமிழந்து ஏமாற்றமளித்தர் . இதையடுத்து ராயுடுவுடன் தோனி ஜோடி சேர்ந்துள்ளார் . இந்திய அணி 44 ஓவர் முடிவில் 3 விக்கெட் இழப்பிற்கு 313 ரன்களை குவித்து , இமாலய ஸ்கோரை நோக்கி ஆடிவருகிறது .